text:
 Avis juridique important
 |
 21995A1124(01)
 Συμφωνία υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Μαδαγασκάρης, όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1995 έως 20 Μαϊου 1998
 Επίσημη Εφημερίδα αριθ. L 282 της 24/11/1995 σ. 0022 - 0022
 ΣΥΜΦΩΝΙΑ Υπό μορφή ανταλλαγής επιστολών για την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Μαδαγασκάρης, όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1995 έως 20 Μαϊου 1998Α. Επιστολή της κυβέρνησης της Μαδαγασκάρης Κύριε, Αναφερόμενος στο πρωτόκολλο που μονογραφήθηκε στις 18 Μαΐου 1995 για τον καθορισμό των αλιευτικών δυνατοτήτων και της χρηματοδοτικής αντιστάθμισης, που αφορά την περίοδο από 21 Μαΐου 1995 έως 20 Μαΐου 1998, έχω την τιμή να σας ενημερώσω ότι η κυβέρνηση της Μαδαγασκάρης είναι πρόθυμη να εφαρμόσει το εν λόγω πρωτόκολλο προσωρινά από τις 21 Μαΐου 1995, εν αναμονή της έναρξης ισχύος του, σύμφωνα με το άρθρο 7, υπό τον όρο ότι η Ευρωπαϊκή Οικονομική Κοινότητα είναι διατεθειμένη να πράξει το αυτό. Εξυπακούεται ότι στην περίπτωση αυτή η καταβολή ενός πρώτου τμήματος, ίσου με το ένα τρίτο της χρηματοδοτικής αντιστάθμισης που καθορίζεται στο άρθρο 2 του πρωτοκόλλου, πρέπει να πραγματοποιηθεί πριν από τις 30 Νοεμβρίου 1995. Θα σας ήμουν ευγνώμων εάν μου επιβεβαιώνατε τη συμφωνία της Ευρωπαϊκής Κοινότητας για την εν λόγω προσωρινή εφαρμογή. Παρακαλώ δεχθείτε, κύριε, τη διαβεβαίωση της υψίστης εκτιμήσεώς μου. Για την κυβέρνηση της Δημοκρατίας της Μαδαγασκάρης Β. Επιστολή της Κοινότητας Κύριε, Έχω την τιμή να επιβεβαιώσω της λήψη της σημερινής σας επιστολής η οποία έχει ως εξής: «Αναφερόμενος στο πρωτόκολλο που μονογραφήθηκε στις 18 Μαΐου 1995 για τον καθορισμό των αλιευτικών δυνατοτήτων και της χρηματοδοτικής αντιστάθμισης, που αφορά την περίοδο από 21 Μαΐου 1995 έως 20 Μαΐου 1998, έχω την τιμή να σας ενημερώσω ότι η κυβέρνηση της Μαδαγασκάρης είναι πρόθυμη να εφαρμόσει το εν λόγω πρωτόκολλο προσωρινά από τις 21 Μαΐου 1995, εν αναμονή της έναρξης ισχύος του σύμφωνα με το άρθρο 7, υπό τον όρο ότι η Ευρωπαϊκή Οικονομική Κοινότητα είναι διατεθειμένη να πράξει το αυτό. Εξυπακούεται ότι στην περίπτωση αυτή η καταβολή ενός πρώτου τμήματος ίσου με το ένα τρίτο της χρηματοδοτικής αντιστάθμισης που καθορίζεται στο άρθρο 2 του πρωτοκόλλου, πρέπει να πραγματοποιηθεί πριν από τις 30 Νοεμβρίου 1995. Θα σας ήμουν ευγνώμων εάν μου επιβεβαιώνατε τη συμφωνία της Ευρωπαϊκής Κοινότητας για την εν λόγω προσωρινή εφαρμογή. Παρακαλώ δεχθείτε κύριε, τη διαβεβαίωση της υψίστης εκτιμήσεώς μου.» Έχω την τιμή να επιβεβαιώσω τη συμφωνία της Ευρωπαϊκής Κοινότητας για την εν λόγω προσωρινή εφαρμογή. Παρακαλώ δεχθείτε, κύριε, τη διαβεβαίωση της υψίστης εκτιμήσεώς μου. Εξ ονόματος του Συμβουλίου της Ευρωπαϊκής Ένωσης


text:
 16.12.2010
 EL
 Επίσημη Εφημερίδα της Ευρωπαϊκής Ένωσης
 L 332/60
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 110/2010
 της 1ης Οκτωβρίου 2010
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής Έχοντας υπόψη τη συμφωνία για της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση αριθ. 36/2010 της Μεικτής Επιτροπής του ΕΟΧ της 12ης Μαρτίου 2010 (1).
 (2)
 Ο κανονισμός (ΕΕ) αριθ. 275/2010 της Επιτροπής, της 30ής Μαρτίου 2010, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τα κριτήρια αξιολόγησης της ποιότητας των στατιστικών διάρθρωσης των επιχειρήσεων (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 1ιβ [κανονισμός (ΕΚ) αριθ. 251/2009 της Επιτροπής] του παραρτήματος ΧΧΙ της συμφωνίας, παρεμβάλλεται το ακόλουθο σημείο:
 «1ιγ.
 32010 R 0275: Κανονισμός (ΕΕ) αριθ. 275/2010 της Επιτροπής, της 30ής Μαρτίου 2010, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τα κριτήρια αξιολόγησης της ποιότητας των στατιστικών διάρθρωσης των επιχειρήσεων (ΕΕ L 86 της 1.4.2010, σ. 1).».
 Άρθρο 2
 Τα κείμενα του κανονισμού (ΕΕ) αριθ. 275/2010 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Οκτωβρίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Stefán Haukur JÓHANNESSON
 (1) ΕΕ L 143 της 10.6.2010, σ. 31.
 (2) ΕΕ L 86 της 1.4.2010, σ. 1.
 (3) Δεν έχουν αναφερθεί συνταγματικές απαιτήσεις.

type: contracts

jurisdiction: EU


text:
 20.7.2017
 EL
 Επίσημη Εφημερίδα της Ευρωπαϊκής Ένωσης
 L 189/46
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 29/2016
 της 5ης Φεβρουαρίου 2016
 για την τροποποίηση του παραρτήματος XVI (Δημόσιες συμβάσεις) της συμφωνίας για τον ΕΟΧ [2017/1312]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2015/2340 της Επιτροπής, της 15ης Δεκεμβρίου 2015, για την τροποποίηση της οδηγίας 2009/81/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τις διαδικασίες σύναψης συμβάσεων (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) 2015/2341 της Επιτροπής, της 15ης Δεκεμβρίου 2015, για την τροποποίηση της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τις διαδικασίες σύναψης συμβάσεων (2) πρέπει να ενσωματωθεί στη συμφωνία για τον ΕΟΧ.
 (3)
 Ο κανονισμός (ΕΕ) 2015/2342 της Επιτροπής, της 15ης Δεκεμβρίου 2015, για την τροποποίηση της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τις διαδικασίες σύναψης συμβάσεων (3) πρέπει να ενσωματωθεί στη συμφωνία για τον ΕΟΧ.
 (4)
 Το παράρτημα XVI της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XVI της συμφωνίας για τον ΕΟΧ τροποποιείται ως εξής:
 1.
 Στο σημείο 2 (Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
 «—
 32015 R 2342: κανονισμός (ΕΕ) 2015/2342 της Επιτροπής, της 15ης Δεκεμβρίου 2015 (ΕΕ L 330 της 16.12.2015, σ. 18)».
 2.
 Στο σημείο 4 (οδηγία 2004/17/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
 «—
 32015 R 2341: κανονισμός (ΕΕ) 2015/2341 της Επιτροπής, της 15ης Δεκεμβρίου 2015 (ΕΕ L 330 της 16.12.2015, σ. 16)».
 3.
 Στο σημείο 5γ (οδηγία 2009/81/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
 «—
 32015 R 2340: κανονισμός (ΕΕ) 2015/2340 της Επιτροπής, της 15ης Δεκεμβρίου 2015 (ΕΕ L 330 της 16.12.2015, σ. 14)».
 Άρθρο 2
 Τα κείμενα των κανονισμών (ΕΕ) 2015/2340, (ΕΕ) 2015/2341 και (ΕΕ) 2015/2342 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Φεβρουαρίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 330 της 16.12.2015, σ. 14.
 (2) ΕΕ L 330 της 16.12.2015, σ. 16.
 (3) ΕΕ L 330 της 16.12.2015, σ. 18.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22000D1214(04)
 Απόφαση της Μεικτής Επιτροπής του ΕΟΧ, αριθ. 74/2000, της 2ας Οκτωβρίου 2000 για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 315 της 14/12/2000 σ. 0011 - 0011
 Απόφαση της Μεικτής Επιτροπής του ΕΟΧαριθ. 74/2000της 2ας Οκτωβρίου 2000για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε από την απόφαση αριθ. 56/2000 της Μεικτής Επιτροπής ΕΟΧ, της 28ης Ιουνίου 2000(1).(2) Πρέπει να ενσωματωθεί στη συμφωνία η οδηγία 1999/91/ΕΚ της Επιτροπής, της 23ης Νοεμβρίου 1999, για την τροποποίηση της οδηγίας 90/128/ΕΟΚ σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα(2),ΑΠΟΦΑΣΙΖΕΙ:Άρθρο 1Στο σημείο 52 (οδηγία 90/128/ΕΟΚ της Επιτροπής) του κεφαλαίου XII του παραρτήματος II της συμφωνίας προστίθεται η ακόλουθη περίπτωση:"- 399 L 0091: οδηγία 1999/91/ΕΚ της Επιτροπής της 23ης Νοεμβρίου 1999 (ΕΕ L 310 της 4.12.1999, σ. 41)."Άρθρο 2Τα κείμενα της οδηγίας 1999/91/ΕΚ στην ισλανδική και νορβηγική γλώσσα, τα οποία θα δημοσιευθούν στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση τίθεται σε ισχύ στις 3 Οκτωβρίου 2000, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 2 Οκτωβρίου 2000.Για τη Μεικτή Επιτροπή του ΕΟΧΟ ΠρόεδροςG. S. Gunnarsson(1) ΕΕ L 237 της 21.9.2000, σ. 72.(2) ΕΕ L 310 της 4.12.1999, σ. 41.(3) Δεν αναφέρονται συνταγματικές απαιτήσεις.


text:
Αριθ. L 100/ 10 Επίσημη Εφημερίδα των Ευρωπαϊκών Κοινοτήτων 19. 4. 88
 ΑΠΟΦΑΣΗ αριθ*. 3/87 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΝΟΡΒΗΓΊΑΣ
 της 23ης Δεκεμβρίου 1987
 ' γιο την τροποποίηση του πρωτοκόλλου αριθ. 3 με σκοπό τον προσδιορισμό των λεπτομερειών
 εφαρμογής της απόφασης αριθ. 3/86 στην Ισπανία, τις Καναρίους Νήσους και τη Θέουτα και
 Μελίλια
 Η ΜΕΙΚΤΗ ΕΠΙΤΡΟΠΗ, τιμολόγια τα οποία εκδίδονται στην Ισπανία στο
 πλαίσιο του άρθρου 8 παράγραφος 1 .
 Έχοντας υπόψη :
 6) Οι παράγραφοι 2 έως 4 σχετικά με την αναγραφή
 τη συμφωνία ανάμεσα στην Ευρωπαϊκή Οικονομική Κοινό του σήματος "ΕS" εφαρμόζονται κατ' αναλογία
 τητα και το Βασίλειο της Νορβηγίας που υπογράφτηκε στις
 στα τιμολόγια που εκδίδονται στο πλαίσιο του
 Βρυξέλλες στις 14 Μαΐου 1973,
 άρθρου 8 παράγραφος 1 .»
 το πρωτόκολλο αριθ. 3 σχετικά με την έννοια των «προϊόν
 των καταγωγής» και τις μεθόδους διοικητικής συνεργασίας, 2. Στο άρθρο 25β παράγραφος 4 προστίθεται το ακόλουθο
 που στο εξής ονομάζεται «πρωτόκολλο αριθ. 3», και ιδίως εδάφιο :
 το άρθρο 28,
 «Στις περιπτώσεις κατά τις οποίες το τιμολόγιο εκδίδεται
 Εκτιμώντας : στις Καναρίους Νήσους ή τη Θέουτα και Μελίλια, στο
 ότι το πρωτόκολλο αριθ. 3 τροποποιήθηκε με την απόφαση πλαίσιο των διατάξεων που προβλέπονται στο άρθρο 8
 αριθ. 2/86 της Μεικτής Επιτροπής ΕΟΚ-Νορβηγίας της 22ας παράγραφος 1 , ο εξαγωγέας ή ο εξουσιοδοτημένος εκπρό
 Μαΐου 1986 λόγω της προσχώρησης της Ισπανίας και της σωπος του οφείλει να αναγράφει εμφανώς τα αρχικά
 Πορτογαλίας στις Ευρωπαϊκές Κοινότητες, ώστε να διασφα "CCΜ" που υποδηλώνουν προϊόντα καταγωγής Καναρίων
 λιστεί η ορθή εφαρμογή του εμπορικού καθεστώτος που Νήσων ή Θέουτα και Μελίλια.»
 προβλέπεται στα πρωτόκολλα τα οποία αποτελούν συνέπεια
 της εν λόγω προσχώρησης·
 'Άρθρο 2
 ότινγια να ληφθούν .υπόψη οι απλουστεύσεις των εγγράφων
 σχετικά με την απόδειξη καταγωγής, οι οποίες προβλέφθη . Η παρούσα απόφαση αρχίζει να ισχύει την ημέρα της
 καν στο πρωτόκολλο αριθ. 3 με την απόφαση αριθ. 3/86 της έκδοσής της.
 Μεικτής Επιτροπής ΕΟΚ-Νορβηγίας της 15ης Δεκεμβρίου
 1986, είναι απαραίτητο να ολοκληρωθούν οι διατάξεις που
 Εφαρμόζεται από 1ης Ιουλίου 1987. Το άρθρο 24 παράγρα
 προβλέπονται στα άρθρα 24 και 25β του πρωτοκόλλου αριθ. φος 6, που εμπεριέχεται στο άρθρο 1 σημείο 1 της παρούσας
 3 σχετικά με την προσχώρηση της Ισπανίας και της Πορτο απόφασης εφαρμόζεται μέχρι τις 31 Δεκεμβρίου 1992.
 γαλίας,
 ΑΠΟΦΑΣΙΖΕΙ :
 Βρυξέλλες, 23 Δεκεμβρίου 1987.
 Άρθρο 1
 Το πρωτόκολλο αριθ. 3 τροποποιείται ως εξής: Για τη Μεικτή Επιτροπή
 1 . Προστίθεται στο άρθρο 24 η ακόλουθη παράγραφος:
 Ο Πρόεδρος
 «6. α) Η παράγραφος 1 στοιχείο α) εφαρμόζεται κατ'
 αναλογία στα προϊόντα που καλύπτονται από τα Ρ. BENAVIDES


text:
 23.9.2021
 EL
 Επίσημη Εφημερίδα της Ευρωπαϊκής Ένωσης
 L 337/22
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 233/2018
 της 5ης Δεκεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/1500]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία για τον ΕΟΧ), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2018/991 της Επιτροπής, της 12ης Ιουλίου 2018, για την έγκριση της διάθεσης στην αγορά υδρολύματος λυσοζύμης λευκώματος αυγών όρνιθας ως νέου συστατικού τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2018/1011 της Επιτροπής, της 17ης Ιουλίου 2018, για την έγκριση της επέκτασης των επιπέδων χρήσης μανιταριών επεξεργασμένων με υπεριώδη ακτινοβολία ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) 2018/1018 της Επιτροπής, της 18ης Ιουλίου 2018, για την έγκριση της επέκτασης της χρήσης της μαγιάς αρτοποιίας (Saccharomyces cerevisiae) επεξεργασμένης με υπεριώδη ακτινοβολία ως νέου τροφίμου βάσει του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (3) πρέπει να ενσωματωθεί στη συμφωνία για τον ΕΟΧ.
 (4)
 Η παρούσα απόφαση αφορά νομοθεσία σχετική με τρόφιμα. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου XII του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (5)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
 1.
 Στο σημείο 124β [εκτελεστικός κανονισμός (ΕΕ) αριθ. 2017/2470 της Επιτροπής] προστίθενται οι ακόλουθες περιπτώσεις:
 «—
 32018 R 0991: Εκτελεστικός κανονισμός (ΕΕ) 2018/991 της Επιτροπής, της 12ης Ιουλίου 2018 (ΕΕ L 177 της 13.7.2018, σ. 9),
 –
 32018 R 1011: Εκτελεστικός κανονισμός (ΕΕ) 2018/1011 της Επιτροπής, της 17ης Ιουλίου 2018 (ΕΕ L 181 της 18.7.2018, σ. 4),
 –
 32018 R 1018: Εκτελεστικός κανονισμός (ΕΕ) 2018/1018 της Επιτροπής, της 18ης Ιουλίου 2018 (ΕΕ L 183 της 19.7.2018, σ. 9).».
 2.
 Μετά το σημείο 135 [κανονισμός (ΕΕ) 2018/199 της Επιτροπής] παρεμβάλλονται τα ακόλουθα σημεία:
 «136.
 32018 R 0991: Εκτελεστικός κανονισμός (ΕΕ) 2018/991 της Επιτροπής, της 12ης Ιουλίου 2018, για την έγκριση της διάθεσης στην αγορά υδρολύματος λυσοζύμης λευκώματος αυγών όρνιθας ως νέου συστατικού τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 177 της 13.7.2018, σ.


text:
9).
 137.
 32018 R 1011: Εκτελεστικός κανονισμός (ΕΕ) 2018/1011 της Επιτροπής, της 17ης Ιουλίου 2018, για την έγκριση της επέκτασης των επιπέδων χρήσης μανιταριών επεξεργασμένων με υπεριώδη ακτινοβολία ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 181 της 18.7.2018, σ. 4).
 138.
 32018 R 1018: Εκτελεστικός κανονισμός (ΕΕ) 2018/1018 της Επιτροπής, της 18ης Ιουλίου 2018, για την έγκριση της επέκτασης της χρήσης της μαγιάς αρτοποιίας (Saccharomyces cerevisiae) επεξεργασμένης με υπεριώδη ακτινοβολία ως νέου τροφίμου βάσει του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 183 της 19.7.2018, σ. 9).».
 Άρθρο 2
 Τα κείμενα των εκτελεστικών κανονισμών (ΕΕ) 2018/991, (ΕΕ) 2018/1011 και (ΕΕ) 2018/1018 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Δεκεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Δεκεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 Οι Γραμματείς
 της Μεικτής Επιτροπής του ΕΟΧ
 Hege M. HOFF
 Mikołaj KARŁOWSKI
 (1) ΕΕ L 177 της 13.7.2018, σ. 9.
 (2) ΕΕ L 181 της 18.7.2018, σ. 4.
 (3) ΕΕ L 183 της 19.7.2018, σ. 9.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994A1231(48)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λιθουανίας σχετικά με την αναγνώριση του γεωγραφικού εντοπισμού της αφρικανικής πανώλης των χοίρων στο Βασίλειο της Ισπανίας
 Επίσημη Εφημερίδα αριθ. L 375 της 31/12/1994 σ. 0205 - 0205
 ΣΥΜΦΩΝΙΑυπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Λιθουανίας σχετικά με την αναγνώριση του γεωγραφικού εντοπισμού της αφρικανικής πανώλης των χοίρων στο Βασίλειο της ΙσπανίαςΑ. Επιστολή της Λιθουανίας Κύριε, Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Λιθουανίας. Στην παρούσα επιβεβαιώνω ότι η Λιθουανία δέχεται να αναγνωρίσει πως, με εξαίρεση τις επαρχίες Badajoz, Huelva, Σεβίλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής. Η Λιθουανία δέχεται την παρέκκλιση αυτή με την επιφύλαξη όλων των υπόλοιπων απαιτήσεων που προβλέπει η λιθουανική νομοθεσία για κτηνιατρικά θέματα. Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής. Με εξαιρετική εκτίμηση, Για την κυβέρνησητης Δημοκρατίας της ΛιθουανίαςΒ. Επιστολή της Κοινότητας Κύριε, Λαμβάνω την τιμή να σας γνωρίσω τη λήψη σημερινής επιστολής σας, η οποία έχει ως εξής: «Λαμβάνω την τιμή να αναφερθώ στις συζητήσεις σχετικά με τις εμπορικές ρυθμίσεις όσον αφορά ορισμένα γεωργικά προϊόντα, που διεξήχθησαν στο πλαίσιο των διαπραγματεύσεων της συμφωνίας ελευθέρων συναλλαγών μεταξύ της Κοινότητας και της Λιθουανίας. Στην παρούσα επιβεβαιώνω ότι η Λιθουανία δέχεται να αναγνωρίσει πως, με εξαίρεση τις επαρχίες Badajoz, Huelva, Σεβίλη και Κόρντοβα, δεν υφίσταται αφρικανική πανώλη των χοίρων στο Βασίλειο της Ισπανίας, υπό τις αυτές προϋποθέσεις όπως οι προβλεπόμενες στην απόφαση 89/21/ΕΟΚ του Συμβουλίου της 14ης Δεκεμβρίου 1988, και στις επόμενες αποφάσεις της Επιτροπής. Η Λιθουανία δέχεται την παρέκκλιση αυτή με την επιφύλαξη όλων των υπόλοιπων απαιτήσεων που προβλέπει η λιθουανική νομοθεσία για κτηνιατρικά θέματα. Θα σας ήμουν ευγνώμων αν επιβεβαιώνατε τη συμφωνία της Κοινότητας προς το περιεχόμενο της παρούσας επιστολής.». Έχω την τιμή να επιβεβαιώσω ότι η Κοινότητα συμφωνεί με το περιεχόμενο της επιστολής σας. Με εξαιρετική εκτίμηση, Εξ ονόματος του Συμβουλίουτης Ευρωπαϊκής Ένωσης


text:
 18.7.2019
 EL
 Επίσημη Εφημερίδα της Ευρωπαϊκής Ένωσης
 L 192/40
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 31/2019
 της 29ης Μαρτίου 2019
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2019/1219]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2019/138 της Επιτροπής, της 29ης Ιανουαρίου 2019, για την τροποποίηση των κανονισμών (ΕΚ) αριθ. 1356/2004, (ΕΚ) αριθ. 1464/2004, (ΕΚ) αριθ. 786/2007, (ΕΚ) αριθ. 971/2008, (ΕΕ) αριθ. 1118/2010 και (ΕΕ) αριθ. 169/2011, καθώς και των εκτελεστικών κανονισμών (ΕΕ) αριθ. 888/2011 και (ΕΕ) αριθ. 667/2013 όσον αφορά την επωνυμία του κατόχου της άδειας για πρόσθετες ύλες ζωοτροφών (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2019/146 της Επιτροπής, της 30ής Ιανουαρίου 2019, για την τροποποίηση του εκτελεστικού κανονισμού (ΕΕ) 2015/502 όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) 2019/221 της Επιτροπής, της 6ης Φεβρουαρίου 2019, για την τροποποίηση των κανονισμών (ΕΚ) αριθ. 785/2007, (ΕΚ) αριθ. 379/2009, (ΕΚ) αριθ. 1087/2009, (ΕΕ) αριθ. 9/2010, (ΕΕ) αριθ. 337/2011 και των εκτελεστικών κανονισμών (ΕΕ) αριθ. 389/2011, (ΕΕ) αριθ. 528/2011, (ΕΕ) αριθ. 840/2012, (ΕΕ) αριθ. 1021/2012, (ΕΕ) 2016/899, (ΕΕ) 2016/997, (ΕΕ) 2017/440 και (ΕΕ) 2017/896 όσον αφορά την επωνυμία του κατόχου της άδειας και του εκπροσώπου του κατόχου της άδειας για ορισμένες πρόσθετες ύλες ζωοτροφών (3) πρέπει να ενσωματωθεί στη συμφωνία για τον ΕΟΧ.
 (4)
 Η παρούσα απόφαση αφορά νομοθεσία σχετικά με ζωοτροφές. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (5)
 Επομένως, το παράρτημα I της συμφωνίας για τον ΕΟΧ πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
 1.
 Στα σημεία 1νβ [κανονισμός (ΕΚ) αριθ. 1356/2004 της Επιτροπής], 1νε [κανονισμός (ΕΚ) αριθ. 1464/2004 της Επιτροπής], 1ρα [κανονισμός (ΕΚ) αριθ. 786/2007 της Επιτροπής], 1ρκδ [κανονισμός (ΕΚ) αριθ. 971/2008 της Επιτροπής], 2ιζ [κανονισμός (ΕΕ) αριθ. 1118/2010 της Επιτροπής], 2μα [εκτελεστικός κανονισμός (ΕΕ) αριθ. 888/2011 της Επιτροπής] και 2μη [κανονισμός (ΕΕ) αριθ. 169/2011 της Επιτροπής] προστίθεται η ακόλουθη περίπτωση:
 «—
 32019 R 0138: Εκτελεστικός κανονισμός (ΕΕ) 2019/138 της Επιτροπής της 29ης Ιανουαρίου 2019 (ΕΕ L 26 της 30.1.2019, σ. 1).»
 2.
 Στο σημείο 86 [εκτελεστικός κανονισμός (ΕΕ) αριθ. 667/2013 της Επιτροπής] προστίθενται τα εξής:
 «, όπως τροποποιήθηκε με:
 —
 32019 R 0138: Εκτελεστικός κανονισμός (ΕΕ) 2019/138 της Επιτροπής της 29ης Ιανουαρίου 2019 (ΕΕ L 26 της 30.1.2019, σ. 1).»
 3.
 Στο σημείο 1ρ [κανονισμός (ΕΚ) αριθ. 785/2007 της Επιτροπής], στο σημείο 1ρλ [κανονισμός (ΕΚ)


text:
αριθ. 379/2009 της Επιτροπής], στο σημείο 1ρμη [κανονισμός (ΕΚ) αριθ. 1087/2009 της Επιτροπής], στο σημείο 2κε [κανονισμός (ΕΕ) αριθ. 337/2011 της Επιτροπής], στο σημείο 2λ [εκτελεστικός κανονισμός (ΕΕ) αριθ. 389/2011 της Επιτροπής], στο σημείο 2μδ [εκτελεστικός κανονισμός (ΕΕ) αριθ. 528/2011 της Επιτροπής], στο σημείο 62 [εκτελεστικός κανονισμός (ΕΕ) αριθ. 840/2012 της Επιτροπής], 69 [εκτελεστικός κανονισμός (ΕΕ) αριθ. 1021/2012 της Επιτροπής], 167 [εκτελεστικός κανονισμός (ΕΕ) 2016/899 της Επιτροπής], 171 [εκτελεστικός κανονισμός (ΕΕ) 2016/997 της Επιτροπής], 205 [εκτελεστικός κανονισμός (ΕΕ) 2017/440 της Επιτροπής] και 211 [εκτελεστικός κανονισμός (ΕΕ) 2017/896 της Επιτροπής] προστίθενται τα εξής:
 «, όπως τροποποιήθηκε με:
 —
 32019 R 0221: Εκτελεστικός κανονισμός (ΕΕ) 2019/221 της Επιτροπής της 6ης Φεβρουαρίου 2019 (ΕΕ L 35 της 7.2.2019, σ. 28).»
 4.
 Στο σημείο 1ρνδ [κανονισμός (ΕΕ) αριθ. 9/2010 της Επιτροπής] προστίθεται η ακόλουθη περίπτωση:
 «—
 32019 R 0221: Εκτελεστικός κανονισμός (ΕΕ) 2019/221 της Επιτροπής της 6ης Φεβρουαρίου 2019 (ΕΕ L 35 της 7.2.2019, σ. 28).»
 5.
 Στο σημείο 129 [εκτελεστικός κανονισμός (ΕΕ) αριθ. 2015/502 της Επιτροπής] προστίθενται τα εξής:
 «, όπως τροποποιήθηκε με:
 —
 32019 R 0146: Εκτελεστικός κανονισμός (ΕΕ) 2019/146 της Επιτροπής της 30ής Ιανουαρίου 2019 (ΕΕ L 27 της 31.1.2019, σ. 12).»
 Άρθρο 2
 Τα κείμενα των εκτελεστικών κανονισμών (ΕΕ) 2019/138, (ΕΕ) 2019/146 και (ΕΕ) 2019/221 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 29 Μαρτίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Μαρτίου 2019.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 26 της 30.1.2019, σ. 1.
 (2) ΕΕ L 27 της 31.1.2019, σ. 12.
 (3) ΕΕ L 35 της 7.2.2019, σ. 28.
 (*1) Δεν έχουν αναφερθεί συνταγματικές απαιτήσεις.


text:
 28.5.2010
 EL
 Επίσημη Εφημερίδα της Ευρωπαϊκής Ένωσης
 L 130/19
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης της ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 90 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση ανταλλακτικών συγκροτημάτων επένδυσης πεδών και επενδύσεων τυμπανόφρενων για μηχανοκίνητα οχήματα και τα ρυμουλκούμενά τους
 Ενσωματώνει όλο το έγκυρο κείμενο έως το:
 Συμπλήρωμα 11 στη σειρά τροπολογιών 01 — Ημερομηνία έναρξης ισχύος: 24 Οκτωβρίου 2009
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για έγκριση
 4.
 Έγκριση
 5.
 Προδιαγραφές και δοκιμές
 6.
 Συσκευασία και σήμανση
 7.
 Τροποποιήσεις και επέκταση της έγκρισης του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων
 8.
 Συμμόρφωση της παραγωγής
 9.
 Κυρώσεις για μη συμμόρφωση της παραγωγής
 10.
 Οριστική διακοπή της παραγωγής
 11.
 Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών τμημάτων
 12.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Ανακοίνωση σχετικά με την έγκριση ή επέκταση ή απόρριψη ή ανάκληση έγκρισης ή οριστική διακοπή παραγωγής ενός ανταλλακτικού συγκροτήματος επένδυσης πεδών ή μιας ανταλλακτικής επένδυσης τυμπανόφρενων σύμφωνα με τον κανονισμό αριθ. 90
 Παράρτημα 2 —
 Διευθετήσεις του σήματος έγκρισης και των δεδομένων έγκρισης
 Παράρτημα 3 —
 Απαιτήσεις για ανταλλακτικά συγκροτήματα επένδυσης πεδών για οχήματα των κατηγοριών M1, M2 και N1
 Παράρτημα 4 —
 Απαιτήσεις για ανταλλακτικά συγκροτήματα επένδυσης πεδών και επενδύσεις τυμπανόφρενων για οχήματα των κατηγοριών M3, N2 και N3
 Παράρτημα 5 —
 Απαιτήσεις για ανταλλακτικά συγκροτήματα επένδυσης πεδών για οχήματα των κατηγοριών O1 και O2
 Παράρτημα 6 —
 Απαιτήσεις για ανταλλακτικά συγκροτήματα επένδυσης πεδών και επενδύσεις τυμπανόφρενων για οχήματα των κατηγοριών O3 και O4
 Παράρτημα 7 —
 Απαιτήσεις για ανταλλακτικά συγκροτήματα επένδυσης πεδών για οχήματα της κατηγορίας L
 Παράρτημα 8 —
 Τεχνικές προδιαγραφές για τα ανταλλακτικά συγκροτήματα επένδυσης πεδών που προορίζονται για χρήση σε ξεχωριστά συστήματα πεδών στάθμευσης που είναι ανεξάρτητα από το σύστημα πέδησης πορείας του οχήματος
 Παράρτημα 9 —
 Προσδιορισμός της συμπεριφοράς σε τριβή μέσω μηχανικής δοκιμής
 1. ΠΕΔΙΟ ΕΦΑΡΜΟΓΗΣ
 1.1.
 Ο παρών κανονισμός εφαρμόζεται σε:
 1.1.1.
 Ανταλλακτικά συγκροτήματα επένδυσης πεδών που προορίζονται για χρήση σε πέδες τριβής που αποτελούν μέρος ενός συστήματος πέδησης οχημάτων των κατηγοριών M, N, L και O τα οποία έχουν έγκριση τύπου σύμφωνα με τους κανονισμούς αριθ. 13, 13-H ή 78.
 1.1.2.
 Ανταλλακτικές επενδύσεις τυμπανόφρενων σχεδιασμένες για να καρφώνονται σε σιαγόνα πεδών για τοποθέτηση και χρήση σε οχήματα των κατηγοριών M3, N2, N3, O3 ή O4 που έχουν έγκριση τύπου σύμφωνα με τον κανονισμό αριθ. 13.
 1.1.3.
 Ανταλλακτικά συγκροτήματα επένδυσης πεδών που χρησιμοποιούνται για χωριστά συστήματα πεδών στάθμευσης που είναι ανεξάρτητα από το σύστημα πέδησης πορείας του οχήματος θα υπόκεινται μόνο στις τεχνικές προδιαγραφές που ορίζονται στο παράρτημα 8 του παρόντος κανονισμού.
 1.2.
 Ανταλλακτικά συγκροτήματα επένδυσης πεδών επιτρέπεται να εγκρίνονται για εγκατάσταση και χρήση σε μηχανοκίνητα


text:
οχήματα και ρυμουλκούμενα που έχουν έγκριση τύπου σύμφωνα με τον κανονισμό αριθ. 13 ή τον κανονισμό αριθ. 78. Ανταλλακτικές επενδύσεις τυμπανόφρενων σχεδιασμένες για να καρφώνονται σε σιαγόνα πεδών επιτρέπεται να εγκριθούν για εγκατάσταση και χρήση σε μηχανοκίνητα οχήματα και ρυμουλκούμενα που έχουν έγκριση τύπου σύμφωνα με τον κανονισμό αριθ. 13 και κατατάσσονται στις κατηγορίες M3, N2, N3, O3 και O4
 (1).
 2. ΟΡΙΣΜΟΙ
 Για τους σκοπούς του παρόντος κανονισμού:
 2.1.
 «Σύστημα πέδησης» έχει την έννοια που του αποδίδεται στον κανονισμό αριθ. 13, σημείο 2.3.
 2.2.
 «Πέδη τριβής» σημαίνει το μέρος ενός συστήματος πέδησης στο οποίο οι δυνάμεις που αντιτίθενται στην κίνηση ενός οχήματος αναπτύσσονται από την τριβή μεταξύ μιας επένδυσης πεδών και ενός δίσκου τροχού ή τυμπάνου που κινούνται σε σχέση μεταξύ τους.
 2.3.
 «Συγκρότημα επένδυσης πεδών» σημαίνει ένα συστατικό μέρος μιας πέδης τριβής που πιέζεται προς τύμπανο ή δίσκο, αντίστοιχα, για την παραγωγή της δύναμης τριβής.
 2.3.1.
 «Επένδυση σιαγόνων» σημαίνει ένα συγκρότημα επένδυσης πεδών ενός τυμπανόφρενου.
 2.3.1.1.
 «Σιαγόνα» σημαίνει ένα συστατικό μέρος μιας επένδυσης σιαγόνων το οποίο φέρει την επένδυση πεδών.
 2.3.2.
 «Συγκρότημα πλινθίων» σημαίνει ένα συγκρότημα επένδυσης πεδών ενός δισκόφρενου.
 2.3.2.1.
 «Πέλμα στερέωσης» σημαίνει ένα συστατικό μέρος ενός συγκροτήματος πλινθίων το οποίο φέρει την επένδυση πεδών.
 2.3.3.
 «Επένδυση πεδών» σημαίνει το συστατικό μέρος υλικού τριβής με το σχήμα και την τελική διάσταση που πρέπει να στερεωθεί στη σιαγόνα ή το πέλμα στερέωσης.
 2.3.4.
 «Επένδυση τυμπανόφρενου» σημαίνει μια επένδυση πεδών ενός τυμπανόφρενου.
 2.3.5.
 «Υλικό τριβής» σημαίνει το προϊόν ενός συγκεκριμένου μείγματος υλικών και διεργασιών που καθορίζουν από κοινού τα χαρακτηριστικά μιας επένδυσης πεδών.
 2.4.
 «Τύπος επένδυσης πεδών» σημαίνει μια κατηγορία επενδύσεων πεδών που δεν διαφέρουν στα χαρακτηριστικά του υλικού τριβής.
 2.5.
 «Τύπος συγκροτήματος επένδυσης πεδών» σημαίνει συστήματα τροχών συγκροτημάτων επένδυσης πεδών που δεν διαφέρουν στον τύπο επένδυσης πεδών, στις διαστάσεις ή στα λειτουργικά χαρακτηριστικά.
 2.6.
 «Τύπος επένδυσης τυμπανόφρενου» σημαίνει συστήματα τροχών συστατικών μερών επενδύσεων πεδών τα οποία μετά την τοποθέτηση στις σιαγόνες δεν διαφέρουν στον τύπο επένδυσης πεδών, στις διαστάσεις ή στα λειτουργικά χαρακτηριστικά.
 2.7.
 «Αρχική επένδυση πεδών» σημαίνει ένα τύπο επένδυσης πέδης που αναφέρεται στην τεκμηρίωση της έγκρισης τύπου του οχήματος, κανονισμός αριθ. 13, παράρτημα 2, σημείο 8.1. (2) ή κανονισμός αριθ. 78, παράρτημα 1, σημείο 5.4.
 2.8.
 «Αρχικό συγκρότημα επένδυσης πεδών» σημαίνει το συγκρότημα επένδυσης πεδών σύμφωνα με τα δεδομένα που επισυνάπτονται στην τεκμηρίωση έγκρισης ενός τύπου οχήματος.
 2.9.
 «Ανταλλακτικό συγκρότημα επένδυσης πεδών» σημαίνει το συγκρότημα επένδυσης πεδών ενός τύπου εγκεκριμένου βάσει του παρόντος κανονισμού ως κατάλληλο ανταλλακτικό σέρβις για ένα αρχικό συγκρότημα επένδυσης πεδών.
 2.10.
 «Αρχική επένδυση τυμπανόφρενου» σημαίνει μια επένδυση τυμπανόφρενου σύμφωνα με τα δεδομένα που επισυνάπτονται στην τεκμηρίωση έγκρισης ενός τύπου οχήματος.
 2.11.
 «Ανταλλακτική επένδυση τυμπανόφρενου» σημαίνει μια επένδυση τυμπανόφρενου ενός τύπου εγκεκριμένου βάσει του παρόντος κανονισμού ως κατάλληλο ανταλλακτικό σέρβις όταν τοποθετείται σε σιαγόνα για μια αρχική επένδυση τυμπανόφρενου.
 2.12.
 «Συγκρότημα επένδυσης πεδών στάθμευσης» σημαίνει ένα συγκρότημα πλινθίων ή επένδυση σιαγόνων που ανήκει σε ένα σύστημα πεδών στάθμευσης ξεχωριστό και ανεξάρτητο από το σύστημα πέδησης πορείας.
 2.13.
 «Κατασκευαστής» σημαίνει την οργάνωση που μπορεί να αναλάβει την τεχνική ευθύνη για τα συγκροτήματα επένδυσης πεδών


text:
ή τις επενδύσεις τυμπανόφρενων και μπορεί να αποδείξει ότι διαθέτει τα απαραίτητα μέσα για να επιτύχει τη συμμόρφωση της παραγωγής.
 3. ΑΙΤΗΣΗ ΓΙΑ ΕΓΚΡΙΣΗ
 3.1.
 Μια αίτηση για έγκριση ενός τύπου ανταλλακτικού συγκροτήματος επένδυσης πεδών ή ενός τύπου ανταλλακτικής επένδυσης τυμπανόφρενων για ένα συγκεκριμένο τύπο οχήματος (συγκεκριμένους τύπους οχημάτων) πρέπει να υποβάλλεται από τον κατασκευαστή του ανταλλακτικού συγκροτήματος επένδυσης/της ανταλλακτικής επένδυσης τυμπανόφρενων ή από τον δεόντως εξουσιοδοτημένο αντιπρόσωπό του.
 3.2.
 Μια αίτηση μπορεί να υποβάλλεται από τον κάτοχο μιας έγκρισης (εγκρίσεων) τύπου οχήματος βάσει του κανονισμού αριθ. 13 ή του κανονισμού αριθ. 78 σε σχέση με ανταλλακτικά συγκροτήματα επένδυσης πεδών ή ανταλλακτικές επενδύσεις τυμπανόφρενων σύμφωνα με τον τύπο που καταγράφεται στην τεκμηρίωση της έγκρισης (των εγκρίσεων) τύπου οχήματος.
 3.3.
 Η αίτηση για έγκριση πρέπει να συνοδεύεται εις τριπλούν, από μια την περιγραφή του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων σε σχέση με τα στοιχεία που ορίζονται στο παράρτημα 1 του παρόντος κανονισμού, καθώς και από τις ακόλουθες λεπτομέρειες:
 3.3.1.
 διαγράμματα που δείχνουν τις λειτουργικές διαστάσεις του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων,
 3.3.2.
 μια ένδειξη της θέσης του ανταλλακτικού συγκροτήματος επένδυσης πεδών ή της ανταλλακτικής επένδυσης τυμπανόφρενων για τα οχήματα για τα οποία ζητείται έγκριση εγκατάστασης.
 3.4.
 Συγκροτήματα επένδυσης πεδών ή επενδύσεις τυμπανόφρενων του τύπου για τον οποίο ζητείται η έγκριση πρέπει να διατίθενται σε επαρκείς ποσότητες για τη διεξαγωγή των δοκιμών έγκρισης.
 3.5.
 Ο αιτών πρέπει να συμφωνήσει και να θέσει στη διάθεση της τεχνικής υπηρεσίας που είναι υπεύθυνη για τη διεξαγωγή των δοκιμών έγκρισης το κατάλληλο αντιπροσωπευτικό όχημα (τα κατάλληλα αντιπροσωπευτικά οχήματα) ή/και πέδη (πέδες).
 3.6.
 Η αρμόδια αρχή πρέπει να επαληθεύσει την ύπαρξη ικανοποιητικών ρυθμίσεων για τη διασφάλιση αποτελεσματικού ελέγχου της συμμόρφωσης της παραγωγής πριν από τη χορήγηση έγκρισης τύπου.
 3.6.1.
 Ο αιτών πρέπει να υποβάλλει τιμές για τη συμπεριφορά σε τριβή, σύμφωνα με το παράρτημα 9, σημείο 2.4.1. ή 3.4.1. αντίστοιχα του παρόντος κανονισμού.
 4. ΕΓΚΡΙΣΗ
 4.1.
 Αν τα συγκροτήματα επένδυσης πεδών ή οι επενδύσεις τυμπανόφρενων που υποβάλλονται για έγκριση σύμφωνα με τον παρόντα κανονισμό πληρούν τις απαιτήσεις του σημείου 5. πιο κάτω, η έγκριση του τύπου ανταλλακτικού συγκροτήματος επένδυσης πεδών ή του τύπου ανταλλακτικής επένδυσης τυμπανόφρενων πρέπει να χορηγηθεί.
 4.1.1.
 Στην περίπτωση των ανταλλακτικών συγκροτημάτων επένδυσης πεδών για οχήματα της κατηγορίας L με συνδυασμένο σύστημα πέδησης κατά την έννοια του σημείου 2.9. του κανονισμού αριθ. 78, η έγκριση πρέπει να περιοριστεί στο συνδυασμό (στους συνδυασμούς) του συγκροτήματος επένδυσης πεδών στους άξονες του οχήματος που έχουν υποβληθεί σε δοκιμή σύμφωνα με το παράρτημα 7 του παρόντος κανονισμού.
 4.2.
 Σε κάθε τύπο ανταλλακτικού συγκροτήματος επένδυσης πεδών ή τύπο επένδυσης τυμπανόφρενων που εγκρίνεται αποδίδεται ένας αριθμός έγκρισης αποτελούμενος από τρεις ομάδες ψηφίων:
 4.2.1.
 τχα πρώτα δύο ψηφία (προς το παρόν 01 για τον κανονισμό στη σειρά τροποποιήσεών του 01) δηλώνουν τη σειρά τροποποιήσεων που ενσωματώνουν τις πιο πρόσφατες σημαντικές τεχνικές τροποποιήσεις που έγιναν στον κανονισμό την εποχή της έκδοσης της έγκρισης,
 4.2.2.
 τχα επόμενα τρία ψηφία αναφέρουν τον τύπο επένδυσης πεδών,
 4.2.3.
 μια τριψήφια κατάληξη αναφέρει τη διάσταση της σιαγόνας ή του


text:
πέλματος στερέωσης ή ειδική διάσταση στην περίπτωση των επενδύσεων τυμπανόφρενων.
 4.3.
 Το ίδιο συμβαλλόμενο μέρος δεν επιτρέπεται να εκχωρήσει τον ίδιο αριθμό σε άλλο τύπο συγκροτήματος επένδυσης πεδών ή τύπο επένδυσης τυμπανόφρενων. Ο ίδιος αριθμός έγκρισης τύπου επιτρέπεται να καλύπτει τη χρήση του εν λόγω τύπου συγκροτήματος επένδυσης πεδών ή τύπου επένδυσης τυμπανόφρενων σε μια σειρά διαφορετικών τύπων οχημάτων.
 4.4.
 Η κοινοποίηση της έγκρισης ή επέκτασης ή απόρριψης έγκρισης ή ανάκλησης της έγκρισης ή οριστικής παύσης παραγωγής ενός τύπου συγκροτήματος επένδυσης πεδών ή τύπου επένδυσης τυμπανόφρενων σύμφωνα με τον παρόντα κανονισμό πρέπει να γίνει στα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου σύμφωνα με το υπόδειγμα του παραρτήματος 1 του παρόντος κανονισμού.
 4.5.
 Πρέπει να επικολληθεί, σε εμφανές και εύκολα προσπελάσιμο σημείο, σε κάθε συγκρότημα επένδυσης πεδών ή επένδυση τυμπανόφρενων ενός τύπου εγκεκριμένου βάσει του παρόντος κανονισμού, διεθνές σήμα έγκρισης αποτελούμενο από:
 4.5.1.
 ένα κύκλο που περιβάλλει το γράμμα «E», ακολουθούμενο από το διακριτικό αριθμό της χώρας που χορήγησε την έγκριση, (3)
 4.5.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο σημείο 4.5.1.
 4.6.
 Το σήμα έγκρισης που αναφέρεται στο πιο πάνω σημείο 4.5. πρέπει να είναι ευανάγνωστο και ανεξίτηλο.
 4.7.
 Το παράρτημα 2 του παρόντος κανονισμού δίνει παραδείγματα των διατάξεων του σήματος έγκρισης και των δεδομένων έγκρισης που αναφέρονται πιο πάνω και στο σημείο 6.5. πιο κάτω.
 5. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ
 5.1. Γενικά
 Ένα ανταλλακτικό συγκρότημα επένδυσης πεδών ή μια ανταλλακτική επένδυση τυμπανόφρενων πρέπει να είναι σχεδιασμένα και κατασκευασμένα ούτως ώστε, όταν αντικαθιστούν το συγκρότημα ή την επένδυση που είχε τοποθετηθεί αρχικά στο όχημα, η αποδοτικότητα πέδησης του εν λόγω οχήματος να συμφωνεί με εκείνη του εγκεκριμένου τύπου οχήματος.
 Συγκεκριμένα:
 α)
 ένα όχημα εφοδιασμένο με ανταλλακτικά συγκροτήματα επένδυσης πεδών ή ανταλλακτικές επενδύσεις τυμπανόφρενων πρέπει να πληροί τις σχετικές προδιαγραφές πέδησης του κανονισμού αριθ. 13, συμπεριλαμβανομένης της σειράς τροποποιήσεων 09 ή του κανονισμού αριθ. 78, συμπεριλαμβανομένης της σειράς τροποποιήσεων 01,
 β)
 ένα ανταλλακτικό συγκρότημα επένδυσης πεδών ή μια ανταλλακτική επένδυση τυμπανόφρενων πρέπει να εμφανίζουν χαρακτηριστικά απόδοσης παρόμοια με εκείνα του αρχικού συγκροτήματος επένδυσης πεδών ή της αρχικής επένδυσης τυμπανόφρενων που προορίζονται να αντικαταστήσουν,
 γ)
 ένα ανταλλακτικό συγκρότημα επένδυσης ή μια ανταλλακτική επένδυση τυμπανόφρενων πρέπει να έχουν κατάλληλα μηχανικά χαρακτηριστικά,
 δ)
 οι επενδύσεις πεδών δεν πρέπει να περιέχουν αμίαντο.
 5.1.1. Τα ανταλλακτικά συγκροτήματα επένδυσης πεδών ή οι ανταλλακτικές επενδύσεις τυμπανόφρενων που συμμορφώνονται προς τον τύπο που ορίζεται στην τεκμηρίωση έγκρισης τύπου οχήματος βάσει του κανονισμού αριθ. 13 ή του κανονισμού αριθ. 78, πρέπει να πληρούν τις απαιτήσεις του σημείου 5. του παρόντος κανονισμού.
 5.2. Απαιτήσεις επιδόσεων
 5.2.1. Ανταλλακτικά συγκροτήματα επένδυσης πεδών για οχήματα των κατηγοριών M1, M2 και N1
 Τουλάχιστον μία σειρά ανταλλακτικών συγκροτημάτων επένδυσης πεδών, που εκπροσωπεί το είδος επένδυσης που πρόκειται να εγκριθεί, πρέπει να εγκατασταθεί και να δοκιμαστεί σε ένα τουλάχιστον όχημα που να είναι αντιπροσωπευτικό του τύπου οχήματος για τον οποίο ζητείται έγκριση, σύμφωνα με τις προδιαγραφές του παραρτήματος 3 και πρέπει να ικανοποιεί τις απαιτήσεις


text:
που αναφέρονται σε αυτό το παράρτημα. Το αντιπροσωπευτικό όχημα (τα αντιπροσωπευτικά οχήματα) πρέπει να επιλέγονται μεταξύ του τομέα εφαρμογής με χρήση ανάλυσης χειρότερης περίπτωσης (4). Για την ευαισθησία στην ταχύτητα και την ισοδυναμία συμπεριφοράς εν ψυχρώ πρέπει να χρησιμοποιείται μία από τις δύο μεθόδους που περιγράφονται στο παράρτημα 3.
 5.2.2. Ανταλλακτικά συγκροτήματα επένδυσης πεδών και ανταλλακτικές επενδύσεις τυμπανόφρενων για οχήματα των κατηγοριών M3, N2 και N3
 Τουλάχιστον μία σειρά ανταλλακτικών συγκροτημάτων επένδυσης πεδών ή ανταλλακτικών επενδύσεων τυμπανόφρενων, που εκπροσωπεί το είδος επένδυσης που πρόκειται να εγκριθεί, πρέπει να εγκατασταθεί και να δοκιμαστεί σε ένα τουλάχιστον όχημα ή πέδη που να είναι αντιπροσωπευτικό του τύπου οχήματος για τον οποίο ζητείται έγκριση, σύμφωνα με τις προδιαγραφές του παραρτήματος 4 με χρήση μιας από τις δύο μεθόδους που περιγράφονται στο σημείο 1. (δοκιμή οχήματος) ή στο σημείο 2. (δοκιμή με δυναμόμετρο αδρανείας) και πρέπει να ικανοποιεί τις απαιτήσεις που αναφέρονται σε αυτό το παράρτημα. Το αντιπροσωπευτικό όχημα ή πέδη (τα αντιπροσωπευτικά οχήματα ή πέδες) πρέπει να επιλέγονται μεταξύ του τομέα εφαρμογής με χρήση ανάλυσης χειρότερης περίπτωσης (4).
 5.2.3. Ανταλλακτικά συγκροτήματα επένδυσης πεδών για οχήματα των κατηγοριών O1 και O2
 Στα συγκροτήματα επένδυσης πεδών διενεργείται δοκιμή σύμφωνα με τις προδιαγραφές του παραρτήματος 5 και ικανοποιούν τις απαιτήσεις που αναφέρονται σε αυτό το παράρτημα.
 5.2.4. Ανταλλακτικά συγκροτήματα επένδυσης πεδών και ανταλλακτικές επενδύσεις τυμπανόφρενων για οχήματα των κατηγοριών O3 και O4
 Στα συγκροτήματα επένδυσης πεδών και στις ανταλλακτικές επενδύσεις τυμπανόφρενων διενεργείται δοκιμή σύμφωνα με τις προδιαγραφές του παραρτήματος 6 και ικανοποιούν τις απαιτήσεις που αναφέρονται σε αυτό το παράρτημα. Για τις δοκιμές πρέπει να χρησιμοποιείται μία από τις τρεις μεθόδους που περιγράφονται στο σημείο 3 του Προσαρτήματος 2 του παραρτήματος 11 του κανονισμού αριθ. 13.
 5.2.5. Ανταλλακτικά συγκροτήματα επένδυσης πεδών για οχήματα της κατηγορίας L
 Τουλάχιστον μία σειρά ανταλλακτικών συγκροτημάτων επένδυσης πεδών, που εκπροσωπεί το είδος επένδυσης που πρόκειται να εγκριθεί, πρέπει να εγκατασταθεί και να δοκιμαστεί σε ένα τουλάχιστον όχημα που να είναι αντιπροσωπευτικό του τύπου οχήματος για τον οποίο ζητείται έγκριση, σύμφωνα με τις προδιαγραφές του παραρτήματος 7 και πρέπει να ικανοποιεί τις απαιτήσεις που αναφέρονται σε αυτό το παράρτημα. Το αντιπροσωπευτικό όχημα (τα αντιπροσωπευτικά οχήματα) πρέπει να επιλέγονται μεταξύ του τομέα εφαρμογής με χρήση ανάλυσης χειρότερης περίπτωσης (5).
 5.3. Μηχανολογικά χαρακτηριστικά
 5.3.1. Ανταλλακτικά συγκροτήματα επένδυσης πεδών για οχήματα των κατηγοριών M1, M2, N1, O1, O2 και L
 5.3.1.1. Τα ανταλλακτικά συγκροτήματα επένδυσης πεδών του τύπου για τον οποίο ζητείται έγκριση πρέπει να υποβάλλονται σε δοκιμή για τη διατμητική αντοχή σύμφωνα με το Πρότυπο ISO 6312:1981 ή ISO 6312:2001.
 Η ελάχιστη αποδεκτή διατμητική αντοχή είναι 250 N/cm2 για τα συγκροτήματα πλινθίων και 100 N/cm2 για τις επενδύσεις σιαγόνων.
 5.3.1.2. Τα ανταλλακτικά συγκροτήματα επένδυσης πεδών του τύπου για τον οποίο ζητείται έγκριση πρέπει να υποβάλλονται σε δοκιμή για τη συμπιεστότητα σύμφωνα με το Πρότυπο ISO 6310:1981 ή ISO 6310:2001.
 Οι τιμές συμπιεστότητας δεν πρέπει να υπερβαίνουν το 2 % σε θερμοκρασία περιβάλλοντος και το 5 % στους 400 °C για τα συγκροτήματα πλινθίων και το 2 % σε θερμοκρασία περιβάλλοντος και το 4 % στους


text:
200 °C για τις επενδύσεις σιαγόνων. Αυτή η απαίτηση δεν ισχύει για συγκροτήματα επένδυσης πεδών στάθμευσης.
 5.3.2. Ανταλλακτικά συγκροτήματα επένδυσης πεδών και ανταλλακτικές επενδύσεις τυμπανόφρενων για οχήματα των κατηγοριών M3, N2, N3, O3, και O4
 5.3.2.1. Διατμητική αντοχή
 Αυτή η δοκιμή ισχύει μόνο για τα συγκροτήματα πλινθίων δισκόφρενων.
 Τα ανταλλακτικά συγκροτήματα επένδυσης πεδών του τύπου για τον οποίο ζητείται έγκριση πρέπει να υποβάλλονται σε δοκιμή για τη διατμητική αντοχή σύμφωνα με το Πρότυπο ISO 6312:1981 ή ISO 6312:2001. Τα συγκροτήματα επένδυσης πεδών μπορούν με υποδιαιρεθούν σε δύο ή τρία μέρη για να ταιριάζουν με την ικανότητα της μηχανής δοκιμών.
 Η ελάχιστη αποδεκτή διατμητική αντοχή είναι 250 N/cm2.
 5.3.2.2. Συμπιεστότητα
 Τα ανταλλακτικά συγκροτήματα επένδυσης πεδών και οι ανταλλακτικές επενδύσεις τυμπανόφρενων του τύπου για τον οποίο ζητείται έγκριση πρέπει να υποβάλλονται σε δοκιμή για τη συμπιεστότητα σύμφωνα με το Πρότυπο ISO 6310:1981 ή ISO 6310:2001. Μπορούν να χρησιμοποιηθούν επίπεδα δείγματα σύμφωνα με τον τύπο δείγματος I.
 Οι τιμές συμπιεστότητας δεν πρέπει να υπερβαίνουν το 2 % σε θερμοκρασία περιβάλλοντος και το 5 % στους 400 °C για τα συγκροτήματα πλινθίων και το 2 % σε θερμοκρασία περιβάλλοντος και το 4 % στους 200 °C για τις επενδύσεις σιαγόνων και τις επενδύσεις τυμπανόφρενων.
 5.3.2.3. Σκληρότητα υλικού (6)
 Αυτή η απαίτηση ισχύει για συγκροτήματα επένδυσης τυμπανόφρενων και επενδύσεις τυμπανόφρενων.
 Τα ανταλλακτικά συγκροτήματα επένδυσης πεδών ή οι ανταλλακτικές επενδύσεις τυμπανόφρενων του τύπου για τον οποίο ζητείται έγκριση πρέπει να υποβάλλονται σε δοκιμή για τη σκληρότητα σύμφωνα με το Πρότυπο ISO 2039-2:1987.
 Ο αριθμός σκληρότητας του υλικού τριβής στην επιφάνεια τριβής πρέπει να είναι η μέση τιμή από πέντε δείγματα επενδύσεων από διαφορετικές παρτίδες παραγωγής (αν είναι διαθέσιμες) με πέντε μετρήσεις σε διαφορετικά σημεία της κάθε επένδυσης πεδών.
 6. ΣΥΣΚΕΥΑΣΙΑ ΚΑΙ ΣΗΜΑΝΣΗ
 6.1.
 Τα ανταλλακτικά συγκροτήματα επένδυσης πεδών ή οι ανταλλακτικές επενδύσεις τυμπανόφρενων που συμμορφώνονται προς ένα τύπο εγκεκριμένο σύμφωνα με τον παρόντα κανονισμό πρέπει να διατίθενται στην αγορά σε σετ άξονα.
 6.2.
 Κάθε σετ άξονα πρέπει να περιέχεται σε σφραγισμένη συσκευασία κατασκευασμένη για να δείχνει το προηγούμενο άνοιγμα.
 6.3.
 Κάθε συσκευασία πρέπει να δείχνει τις ακόλουθες πληροφορίες:
 6.3.1.
 την ποσότητα των ανταλλακτικών συγκροτημάτων επένδυσης πεδών ή των ανταλλακτικών επενδύσεων τυμπανόφρενων στη συσκευασία,
 6.3.2.
 το όνομα ή το εμπορικό σήμα του κατασκευαστή,
 6.3.3.
 τη μάρκα και τον τύπο των ανταλλακτικών συγκροτημάτων επένδυσης πεδών ή των ανταλλακτικών επενδύσεων τυμπανόφρενων,
 6.3.4.
 τα οχήματα/τους άξονες/τις πέδες για τα οποία έχει εγκριθεί το περιεχόμενο,
 6.3.5.
 το σήμα έγκρισης.
 6.4.
 Κάθε συσκευασία πρέπει να περιέχει οδηγίες τοποθέτησης σε μία από τις επίσημες γλώσσες της ΟΕΕ, συμπληρωμένες από το αντίστοιχο κείμενο στη γλώσσα της χώρας όπου πωλείται:
 6.4.1.
 με ιδιαίτερη αναφορά στα βοηθητικά εξαρτήματα,
 6.4.2.
 οι οποίες να αναφέρουν ότι τα ανταλλακτικά συγκροτήματα επένδυσης πεδών ή οι ανταλλακτικές επενδύσεις τυμπανόφρενων πρέπει να αντικαθίστανται σε σετ άξονα,
 6.4.3.
 στην περίπτωση των ανταλλακτικών επενδύσεων τυμπανόφρενων, με μια γενική δήλωση που εφιστά την προσοχή στα ακόλουθα σημεία:
 την ακεραιότητα της εξέδρας σιαγόνας, του στηρίγματος και του άξονα,
 την απαλλαγή της σιαγόνας από στρέβλωση, παραμόρφωση και διάβρωση,
 το είδος και το μέγεθος του προς χρήση γυρωτικού


text:
ήλου,
 τα απαιτούμενα εργαλεία και δυνάμεις ήλωσης.
 6.4.4.
 με, επιπλέον, στην περίπτωση των συνδυασμένων συστημάτων πέδησης κατά την έννοια του σημείου 2.9. του κανονισμού αριθ. 78 που δίνει τον εγκεκριμένο συνδυασμό (τους εγκεκριμένους συνδυασμούς) συγκροτημάτων επένδυσης πεδών.
 6.5.
 Κάθε ανταλλακτικό συγκρότημα επένδυσης πεδών ή ανταλλακτική επένδυση τυμπανόφρενων πρέπει να εμφανίζει μονίμως ένα σύνολο δεδομένων έγκρισης:
 6.5.1.
 το σήμα έγκρισης,
 6.5.2.
 την ημερομηνία κατασκευής, τουλάχιστον μήνα και έτος, ή τον αριθμό παρτίδας,
 6.5.3.
 τη μάρκα και τον τύπο επένδυσης πεδών.
 7. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΟΥ ΑΝΤΑΛΛΑΚΤΙΚΟΥ ΣΥΓΚΡΟΤΗΜΑΤΟΣ ΕΠΕΝΔΥΣΗΣ ΠΕΔΩΝ Η ΤΗΣ ΑΝΤΑΛΛΑΚΤΙΚΗΣ ΕΠΕΝΔΥΣΗΣ ΤΥΜΠΑΝΟΦΡΕΝΩΝ
 7.1.
 Κάθε τροποποίηση του τύπου ανταλλακτικού συγκροτήματος επένδυσης πεδών ή του τύπου ανταλλακτικής επένδυσης τυμπανόφρενων πρέπει να κοινοποιείται στο διοικητικό τμήμα που χορήγησε την έγκριση τύπου. Το τμήμα τότε μπορεί:
 7.1.1.
 είτε να θεωρήσει ότι οι τροποποιήσεις που επήλθαν είναι απίθανο να έχουν σημαντικές δυσμενείς επιπτώσεις και ότι σε κάθε περίπτωση το συγκρότημα επένδυσης πεδών ή η επένδυση τυμπανόφρενων εξακολουθεί να πληροί τις απαιτήσεις, είτε
 7.1.2.
 να απαιτήσει περαιτέρω έκθεση δοκιμών από την τεχνική υπηρεσία που είναι αρμόδια για τη διεξαγωγή των δοκιμών.
 7.2.
 Η επιβεβαίωση ή απόρριψη της έγκρισης που προσδιορίζει τις μεταβολές πρέπει να κοινοποιηθεί μέσω της διαδικασίας που ορίζεται στο πιο πάνω σημείο 4.4. στα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό.
 7.3.
 Η αρμόδια αρχή που εκδίδει την επέκταση της έγκρισης πρέπει να εκχωρήσει αύξοντα αριθμό για την εν λόγω επέκταση και να ενημερώσει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 8.1.
 Τα ανταλλακτικά συγκροτήματα επένδυσης πεδών ή οι ανταλλακτικές επενδύσεις τυμπανόφρενων που έχουν εγκριθεί με βάση τον παρόντα κανονισμό πρέπει να κατασκευάζονται με τρόπο ώστε να συμμορφώνονται προς τον εγκεκριμένο τύπο.
 8.2.
 Τα αρχικά συγκροτήματα επένδυσης πεδών ή οι αρχικές επενδύσεις τυμπανόφρενων που είναι το αντικείμενο αίτησης σύμφωνα με το σημείο 3.2. θεωρείται ότι πληρούν τις απαιτήσεις του σημείου 8.
 8.3.
 Για να βεβαιωθεί ότι πληρούνται οι απαιτήσεις του σημείου 8.1., πρέπει να διεξαχθούν κατάλληλοι έλεγχοι της παραγωγής. Αυτοί πρέπει να περιλαμβάνουν τον έλεγχο των πρώτων υλών και των εξαρτημάτων που χρησιμοποιούνται.
 8.4.
 Ο κάτοχος μιας έγκρισης πρέπει ειδικότερα:
 8.4.1.
 να εξασφαλίζει ότι για κάθε τύπο ανταλλακτικού συγκροτήματος επένδυσης πεδών ή τύπο ανταλλακτικής επένδυσης τυμπανόφρενων διεξάγονται τουλάχιστον οι σχετικές δοκιμές που προβλέπονται στο σημείο 5.3. και μια δοκιμή συμπεριφοράς σε τριβή, όπως προβλέπεται στο παράρτημα 9 του παρόντος κανονισμού σε στατιστικά ελεγχόμενη και τυχαία βάση, σύμφωνα με τακτική διαδικασία διασφάλισης της ποιότητας. Για συγκροτήματα επένδυσης πεδών στάθμευσης ισχύει μόνο η διατμητική αντοχή που περιγράφεται στο σημείο 5.3,
 8.4.2.
 να εξασφαλίζει την ύπαρξη διαδικασιών για τον αποτελεσματικό έλεγχο της ποιότητας των προϊόντων,
 8.4.3.
 να έχει πρόσβαση στον εξοπλισμό ελέγχου που είναι απαραίτητος για τον έλεγχο της συμμόρφωσης κάθε εγκεκριμένου τύπου,
 8.4.4.
 να αναλύει τα αποτελέσματα κάθε τύπου δοκιμής για να επαληθεύει και να εξασφαλίζει τη συνέπεια των χαρακτηριστικών του προϊόντος, λαμβάνοντας υπόψη τις διακυμάνσεις της βιομηχανικής παραγωγής,
 8.4.5.
 να εξασφαλίζει ότι καταγράφονται τα


text:
δεδομένα των αποτελεσμάτων των δοκιμών και ότι τα προσαρτημένα έγγραφα παραμένουν διαθέσιμα για περίοδο που πρέπει να προσδιορίζεται σε συμφωνία με τη διοικητική υπηρεσία,
 8.4.6.
 να εξασφαλίζει ότι οποιαδήποτε δείγματα ή δοκίμια που αποδεικνύουν τη μη συμμόρφωση προς το θεωρούμενο τύπο δοκιμής θα προκαλούν νέα δειγματοληψία και νέα δοκιμή. Πρέπει να λαμβάνονται όλα τα αναγκαία μέτρα για την αποκατάσταση της συμμόρφωσης της αντίστοιχης παραγωγής.
 8.5.
 Η αρμόδια αρχή που έχει χορηγήσει έγκριση τύπου μπορεί οποιαδήποτε στιγμή να επαληθεύσει τις μεθόδους ελέγχου της συμμόρφωσης που εφαρμόζονται σε κάθε μονάδα παραγωγής.
 8.5.1.
 Σε κάθε επιθεώρηση, τα βιβλία δοκιμών και τα αρχεία παρακολούθησης της παραγωγής πρέπει να επιδεικνύονται στον επισκέπτη επιθεωρητή.
 8.5.2.
 Ο επιθεωρητής επιτρέπεται να λάβει τυχαία δείγματα που θα υποβληθούν σε δοκιμή στο εργαστήριο του κατασκευαστή. Ο ελάχιστος αριθμός δειγμάτων επιτρέπεται να οριστεί σύμφωνα με τα αποτελέσματα της επαλήθευσης του ιδίου του κατασκευαστή.
 8.5.3.
 Όταν το επίπεδο της ποιότητας φαίνεται μη ικανοποιητικό ή όταν θεωρείται απαραίτητο να επαληθευτεί η εγκυρότητα των δοκιμών που διεξήχθησαν σε εφαρμογή του σημείου 8.5.2., ο επιθεωρητής πρέπει να επιλέγει δείγματα που θα αποσταλούν στην τεχνική υπηρεσία που έχει διεξαγάγει τις δοκιμές έγκρισης τύπου.
 8.5.4.
 Η αρμόδια αρχή επιτρέπεται να διεξάγει οποιεσδήποτε δοκιμές προβλέπονται στον παρόντα κανονισμό.
 8.5.5.
 Η κανονική συχνότητα των επιθεωρήσεων που έχουν εγκριθεί από την αρμόδια αρχή είναι μία ανά έτος. Στην περίπτωση όπου καταγραφούν αρνητικά αποτελέσματα κατά τη διάρκεια μιας από αυτές τις επισκέψεις, η αρμόδια αρχή πρέπει να εξασφαλίσει ότι λαμβάνονται όλα τα απαραίτητα μέτρα για την αποκατάσταση της συμμόρφωσης της παραγωγής το συντομότερο δυνατό.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1.
 Η έγκριση που χορηγείται για ένα τύπο ανταλλακτικού συγκροτήματος επένδυσης πεδών ή τύπο ανταλλακτικής επένδυσης τυμπανόφρενων σύμφωνα με τον παρόντα κανονισμό μπορεί να ανακληθεί αν δεν πληρούνται οι απαιτήσεις που παρατίθενται στο σημείο 8.1. ανωτέρω.
 9.2.
 Αν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει μια έγκριση που έχει χορηγήσει προηγουμένως, πρέπει να ενημερώσει αμέσως σχετικά τα άλλα συμβαλλόμενα μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 10. ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ
 Αν ο κάτοχος της έγκρισης διακόψει οριστικά την παραγωγή ενός τύπου ανταλλακτικού συγκροτήματος επένδυσης πεδών ή τύπου ανταλλακτικής επένδυσης τυμπανόφρενων που έχει εγκριθεί σύμφωνα με τον παρόντα κανονισμό, πρέπει να ενημερώσει σχετικά την αρχή που χορήγησε την έγκριση. Μόλις λάβει τη σχετική κοινοποίηση η εν λόγω αρχή πρέπει να ενημερώσει σχετικά τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 11. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
 Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και στα διοικητικά τμήματα που χορηγούν εγκρίσεις και στα οποία πρέπει να στέλνονται τα εκδομένα σε άλλες χώρες έντυπα που πιστοποιούν την έγκριση


text:
ή απόρριψη ή επέκταση ή ανάκληση έγκρισης, ή την οριστική διακοπή παραγωγής.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1.
 Κανένα συμβαλλόμενο μέρος δεν πρέπει να αρνηθεί να χορηγήσει εγκρίσεις βάσει του παρόντος κανονισμού, όπως τροποποιήθηκε με τη σειρά τροποποιήσεων 01.
 12.2.
 Από την 1η Ιανουαρίου 1995, τα συμβαλλόμενα μέρη που εφαρμόζουν τον παρόντα κανονισμό πρέπει να χορηγούν εγκρίσεις μόνον αν το ανταλλακτικό συγκρότημα επένδυσης πεδών ή η ανταλλακτική επένδυση τυμπανόφρενων που έχουν εγκριθεί ικανοποιούν τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 01.
 12.3.
 Τα συμβαλλόμενα μέρη που εφαρμόζουν τον παρόντα κανονισμό πρέπει να συνεχίσουν να επιτρέπουν την τοποθέτηση ή τη χρήση σε ένα χρησιμοποιούμενο όχημα ενός ανταλλακτικού συγκροτήματος επένδυσης πεδών που έχει εγκριθεί βάσει του παρόντος κανονισμού στην αρχική, μη τροποποιημένη μορφή του.
 (1) Στον παρόντα κανονισμό οι παραπομπές στον κανονισμό αριθ. 3 ομοίως παραπέμπουν σε κάθε άλλον διεθνή κανονισμό που επιβάλλει τα ίδια τεχνικά χαρακτηριστικά με τον κανονισμό αριθ. 13. Οι παραπομπές σε συγκεκριμένα κεφάλαια του κανονισμού θα ερμηνεύονται αναλόγως.
 (2) Εάν η αρχική επένδυση πεδών αυτού του τύπου δεν πωλείται στο εμπόριο, μπορούν να χρησιμοποιηθούν στη θέση της επενδύσεις πεδών σύμφωνες με τα αναφερόμενα στην παράγραφο 8.2.
 (3) 1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη με χρήση του αντίστοιχου συμβόλου ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενό), 56 για το Μαυροβούνιο, 57 (κενό) και 58 για την Τυνησία. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που θα χορηγηθούν κατ’


text:
αυτό τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
 (4) Η ανάλυση χειρότερης περίπτωσης πρέπει να περιλαμβάνει τα ακόλουθα τεχνικά χαρακτηριστικά (τουλάχιστον) για κάθε τύπο οχήματος στον τομέα εφαρμογής:
 α)
 Διάμετρος δίσκου/τυμπάνου
 β)
 Πάχος δίσκου/τυμπάνου
 γ)
 Αεριζόμενος ή στερεός δίσκος/τύμπανο
 δ)
 Διάμετρος εμβόλου
 ε)
 Δυναμική ακτίνα ελαστικού
 στ)
 Μάζα οχήματος
 ζ)
 Μάζα άξονα και ποσοστό δύναμης ανάσχεσης του άξονα
 η)
 Μέγιστη ταχύτητα του οχήματος
 Οι συνθήκες δοκιμής πρέπει να προσδιορίζονται στην έκθεση δοκιμής.
 (5) Βλέπε υποσημείωση 4.
 (6) Η παρούσα δοκιμή προστίθεται για έλεγχο των προδιαγραφών παραγωγής. Οι ελάχιστες τιμές και οι ανοχές πρέπει να έχουν συμφωνηθεί με την τεχνική υπηρεσία.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστη διάσταση: A4 (210 × 297 mm)]
 ΠΑΡΑΡΤΗΜΑ 2
 ΔΙΕΥΘΕΤΗΣΕΙΣ ΤΟΥ ΣΗΜΑΤΟΣ ΕΓΚΡΙΣΗΣ ΚΑΙ ΤΩΝ ΔΕΔΟΜΕΝΩΝ ΕΓΚΡΙΣΗΣ
 (Βλέπε σημείο 4.7. του παρόντος κανονισμού)
 a = 8 mm ελάχ.
 Το πιο πάνω σήμα έγκρισης δείχνει ότι το σχετικό στοιχείο έχει εγκριθεί στις Κάτω Χώρες (E4) σύμφωνα με τον κανονισμό αριθ. 90. Σε αυτή την εικόνα τα δύο πρώτα ψηφία του αριθμού έγκρισης δείχνουν ότι ο κανονισμός αριθ. 90 ήδη συμπεριλάμβανε τη σειρά τροποποιήσεων 01 όταν χορηγήθηκε ο αριθμός έγκρισης. Τα επόμενα τρία ψηφία είναι εκείνα που αποδόθηκαν από την αρχή έγκρισης στον τύπο επένδυσης πεδών και τα ψηφία της κατάληξης είναι εκείνα που αποδόθηκαν από την αρχή έγκρισης στη σιαγόνα ή στο πέλμα στερέωσης. Και τα οκτώ ψηφία μαζί αποτελούν τον αριθμό έγκρισης για τον εν λόγω τύπο ανταλλακτικού συγκροτήματος επένδυσης πεδών.
 Παράδειγμα σήμανσης συγκροτήματος πλινθίων
 Παράδειγμα σήμανσης συγκροτήματος
 Παράδειγμα σήμανσης συγκροτήματος σιαγόνας
 Σημείωση: Οι θέσεις των σημάνσεων και αμοιβαίες θέσεις των σημάνσεων που εμφανίζονται στα παραδείγματα δεν είναι υποχρεωτικές.
 ΠΑΡΑΡΤΗΜΑ 3
 Απαιτήσεις για ανταλλακτικά συγκροτήματα επένδυσης πεδών για οχήματα των κατηγοριών Μ1, Μ2 και Ν1
 1. Συμμόρφωση με τον κανονισμό αριθ. 13
 Η συμμόρφωση με τις απαιτήσεις του κανονισμού αριθ. 13 πρέπει να αποδεικνύεται σε όχημα δοκιμής.
 1.1. Προετοιμασία του οχήματος
 1.1.1. Όχημα δοκιμής
 Όχημα αντιπροσωπευτικό του (των) τύπου(-ων) για τον (τους) οποίο(-ους) ζητείται η έγκριση του ανταλλακτικού συγκροτήματος επένδυσης πεδών εφοδιάζεται με ανταλλακτικό συγκρότημα επένδυσης πεδών του τύπου για τον οποίο ζητείται έγκριση και εξοπλίζεται με τα όργανα μέτρησης για δοκιμή πέδησης που απαιτούνται σύμφωνα με τους κανονισμούς αριθ. 13 και 13-H.
 Οι επενδύσεις πεδών που υποβάλλονται για δοκιμή πρέπει να τοποθετούνται στις κατάλληλες πέδες και, μέχρις ότου οριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 1.1.2. Διαδικασία ρονταρίσματος (αποτριβής)
 1.1.2.1. Γενικοί όροι
 Συγκροτήματα επένδυσης πεδών που υποβάλλονται για δοκιμή πρέπει να τοποθετούνται στις κατάλληλες πέδες. Στην περίπτωση των ανταλλακτικών συγκροτημάτων επένδυσης πεδών, πρέπει να χρησιμοποιούνται νέες επενδύσεις πεδών. Οι επενδύσεις τυμπανόφρενων επιτρέπεται να υποστούν μηχανουργική επεξεργασία για να επιτευχθεί η καλύτερη δυνατή αρχική επαφή ανάμεσα στις επενδύσεις και το τύμπανο (τα τύμπανα). Το όχημα δοκιμής πρέπει να είναι πλήρως έμφορτο.
 Επιτρέπεται να χρησιμοποιούνται για συγκριτική δοκιμή αρχικά συγκροτήματα επένδυσης πεδών ήδη τοποθετημένα στο όχημα δοκιμής υπό τον όρο να είναι σε καλή κατάσταση και να μην έχουν φθαρεί κατά πάνω από το


text:
20 % του αρχικού πάχους. Δεν πρέπει να παρουσιάζουν ζημίες, ρωγμές, υπερβολική διάβρωση ή ενδείξεις υπερθέρμανσης. Πρέπει να ρονταριστούν με τη διαδικασία που περιγράφεται πιο κάτω.
 1.1.2.2. Διαδικασία
 Διανύστε απόσταση οδήγησης τουλάχιστον 50 km και εκτελέστε τουλάχιστον 100 ενεργοποιήσεις πεδών σε ποικίλες επιβραδύνσεις (τουλάχιστον μεταξύ 1 m/s2 και 5 m/s2) με αρχική ταχύτητα μεταξύ 50 km/h και 120 km/h. Πρέπει να επιτευχθεί γκάμα θερμοκρασιών μεταξύ 250 °C και 500 °C για τα συγκροτήματα πλινθίων ή μεταξύ 150 °C και 250 °C για τα συγκροτήματα επένδυσης τυμπανόφρενων (μετρημένη στην επιφάνεια τριβής του δίσκου ή του τυμπάνου) τουλάχιστον 3 φορές κατά τη διάρκεια της διαδικασίας ρονταρίσματος. Οι θερμοκρασίες δεν πρέπει να υπερβαίνουν τους 500 °C για τα συγκροτήματα πλινθίων και τους 250 °C για τα συγκροτήματα επένδυσης τυμπανόφρενων.
 1.1.2.3. Έλεγχος απόδοσης
 Με πέδηση μόνο ενός άξονα κάθε φορά, εκτελέστε 5 εφαρμογές πέδησης από 70 km/h σε 0 km/h (εμπρόσθιος άξονας) και από 45 km/h σε 0 km/h (οπίσθιος άξονας) σε πίεση γραμμής 4 Mpa (1) και με αρχική θερμοκρασία 100 °C για κάθε στάση. Τα 5 συνεχή αμονότονα αποτελέσματα πρέπει να παραμείνουν εντός των ορίων ανοχής του 0,6 m/s2 (εμπρόσθιος άξονας) ή 0,4 m/s2 (οπίσθιος άξονας) της μέσης πλήρως ανεπτυγμένης επιβράδυνσής τους.
 Αν αυτή η απαίτηση δεν πληρούται, πρέπει να επεκταθεί η διαδικασία ρονταρίσματος σύμφωνα με το σημείο 1.1.2.2. και πρέπει να επαναληφθεί ο έλεγχος απόδοσης σύμφωνα με το σημείο 1.1.2.3.
 1.2. Στο σύστημα πέδησης του οχήματος διενεργείται δοκιμή σύμφωνα με τις απαιτήσεις για την αντίστοιχη κατηγορία οχημάτων (M1, M2 ή N1) του κανονισμού αριθ. 13, παράρτημα 4, σημεία 1. και 2. Οι ισχύουσες απαιτήσεις ή δοκιμές είναι:
 1.2.1. Σύστημα πέδησης πορείας
 1.2.1.1. Δοκιμή τύπου 0 με τον κινητήρα αποσυμπλεγμένο και το όχημα έμφορτο
 1.2.1.2. Δοκιμή τύπου 0 με τον κινητήρα συμπλεγμένο και το όχημα άφορτο και έμφορτο, σύμφωνα με τον κανονισμό αριθ. 13, παράρτημα 4, σημεία 1.4.3.1. (δοκιμή ευστάθειας) και 1.4.3.2. (μόνο η δοκιμή με αρχική ταχύτητα v = 0,8 vmax)
 1.2.1.3. Δοκιμή τύπου I
 1.2.2. Δευτερεύον σύστημα πέδησης
 1.2.2.1. Δοκιμή τύπου 0 με τον κινητήρα αποσυμπλεγμένο και το όχημα έμφορτο (αυτή η δοκιμή επιτρέπεται να παραλειφθεί στις περιπτώσεις που είναι προφανές ότι πληρούνται οι απαιτήσεις, π.χ. διαγώνιο διαιρεμένο σύστημα πέδησης)
 1.2.3. Σύστημα πέδης στάθμευσης
 (Ισχύει μόνο αν οι πέδες για τις οποίες ζητείται έγκριση της επένδυσης χρησιμοποιούνται για στάθμευση).
 1.2.3.1. Δοκιμή σε κατωφέρεια σε κλίση 18 % με το όχημα έμφορτο
 1.3. Το όχημα πρέπει να ικανοποιεί όλες τις σχετικές απαιτήσεις που αναφέρονται στον κανονισμό αριθ. 13, παράρτημα 4, σημείο 2. για την εν λόγω κατηγορία οχημάτων.
 2. Πρόσθετες απαιτήσεις
 Η συμμόρφωση με τις πρόσθετες απαιτήσεις πρέπει να αποδεικνύεται με χρήση μιας από τις δύο ακόλουθες μεθόδους:
 2.1. Δοκιμή σε όχημα (δοκιμή κατά χωριστούς άξονες)
 Κατά τη δοκιμή αυτή το όχημα είναι πλήρως έμφορτο και όλες οι ενεργοποιήσεις των πεδών γίνονται με τον κινητήρα αποσυμπλεγμένο επί επίπεδης οδού.
 Το σύστημα χειρισμού του συστήματος πέδησης πορείας πρέπει να είναι εφοδιασμένο με διάταξη απομόνωσης των πεδών του εμπρόσθιου και οπίσθιου άξονα, έτσι ώστε οποιοσδήποτε από τους δύο αυτούς άξονες να είναι δυνατόν


text:
να χρησιμοποιηθεί ανεξάρτητα από τον άλλο.
 Εφόσον ζητείται η έγκριση ανταλλακτικού συγκροτήματος επένδυσης για τις πέδες του εμπρόσθιου άξονα πρέπει καθ’ όλη τη διάρκεια της δοκιμής να παραμένουν εκτός λειτουργίας οι πέδες του οπίσθιου άξονα.
 Εφόσον ζητείται η έγκριση ανταλλακτικού συγκροτήματος επένδυσης για τις πέδες του οπίσθιου άξονα πρέπει καθ’ όλη τη διάρκεια της δοκιμής να παραμένουν εκτός λειτουργίας οι πέδες του εμπρόσθιου άξονα.
 2.1.1. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών μέσω της σύγκρισης των αποτελεσμάτων δοκιμών κατά την ακόλουθη μέθοδο.
 2.1.1.1. Οι πέδες ενεργοποιούνται τουλάχιστον έξι φορές σε τακτικά βήματα πίεσης του ποδόπληκτρου ή πίεσης στη σωλήνωση μέχρι την εμπλοκή των τροχών ή, εναλλακτικά, μέχρι την πλήρως ανεπτυγμένη επιβράδυνση 6 m/s2 ή μέχρι τη μέγιστη επιτρεπόμενη δύναμη στο ποδόπληκτρο για την κατηγορία του υπό θεώρηση οχήματος από μια αρχική ταχύτητα, όπως αναφέρεται στον πιο κάτω πίνακα:
 Κατηγορία οχήματος
 Ταχύτητα δοκιμής σε km/h
 εμπρόσθιος άξονας
 οπίσθιος άξονας
 M1
 70
 45
 M2
 50
 40
 N1
 65
 50
 Η αρχική θερμοκρασία των πεδών κατά την έναρξη της κάθε ενεργοποίησης πρέπει να είναι ≤ 100 °C.
 2.1.1.2. Σημειώνεται και σχεδιάζεται η γραφική παράσταση της δύναμης στο ποδόπληκτρο ή της πίεσης στη σωλήνωση και η μέση πλήρως ανεπτυγμένη επιβράδυνση για κάθε ενεργοποίηση και προσδιορίζεται η δύναμη στο ποδόπληκτρο ή η πίεση στη σωλήνωση που απαιτείται για να επιτευχθεί (αν είναι δυνατόν) μέση πλήρως ανεπτυγμένη επιβράδυνση 5 m/s2 για τις πέδες εμπρόσθιου άξονα και 3 m/s2 για τις πέδες οπίσθιου άξονα. Εάν αυτές οι τιμές δεν είναι δυνατόν να επιτευχθούν με τη μέγιστη επιτρεπόμενη δύναμη στο ποδόπληκτρο, ορίζεται, εναλλακτικώς, η δύναμη στο ποδόπληκτρο ή η πίεση στη σωλήνωση που απαιτείται για να επιτευχθεί η μέγιστη επιβράδυνση.
 2.1.1.3. Το ανταλλακτικό συγκρότημα επένδυσης πεδών θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών εάν υπό την ίδια δύναμη στο ποδόπληκτρο ή υπό την ίδια πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό συγκρότημα επένδυσης πεδών.
 2.1.2. Δοκιμή ευαισθησίας στην ταχύτητα
 2.1.2.1. Ασκώντας στο ποδόπληκτρο τη δύναμη που προέκυψε σύμφωνα με το σημείο 2.1.1.2 του παρόντος παραρτήματος και με αρχική θερμοκρασία των πεδών ≤ 100 °C, ενεργοποιούνται τρεις φορές οι πέδες από τις ακόλουθες ταχύτητες:
 α)
 Για τον εμπρόσθιο άξονα: 65 km/h, 100 km/h και 135 km/h όταν η vmax υπερβαίνει τα 150 km/h.
 β)
 Για τον οπίσθιο άξονα: 45 km/h, 65 km/h και 90 km/h όταν η vmax υπερβαίνει τα 150 km/h.
 2.1.2.2. Υπολογίζεται ο μέσος όρος των αποτελεσμάτων για κάθε ομάδα τριών ενεργοποιήσεων των πεδών και σχεδιάζεται η γραφική παράσταση της ταχύτητας ως συνάρτηση της αντίστοιχης μέσης πλήρως ανεπτυγμένης επιβράδυνσης.
 2.1.2.3. Οι μέσες πλήρως ανεπτυγμένες επιβραδύνσεις που καταγράφηκαν για τις υψηλότερες ταχύτητες πρέπει να μην διαφέρουν περισσότερο από ± 15 % από τη μέση πλήρως ανεπτυγμένη επιβράδυνση που καταγράφηκε για την κατώτατη ταχύτητα.
 2.2.


text:
Δυναμομετρική δοκιμή αδρανείας
 2.2.1. Εξοπλισμός δοκιμών
 Για τη δοκιμή τοποθετείται στο δυναμόμετρο αδρανείας η υπό θεώρηση πέδη του οχήματος. Το δυναμόμετρο πρέπει να διαθέτει όργανα για τη συνεχή καταγραφή της ταχύτητας περιστροφής, της ροπής πέδησης, της πίεσης στη σωλήνωση πέδησης, τον αριθμό στροφών μετά τη σύσφιξη της πέδης, το χρόνο πέδησης και τη θερμοκρασία του δίσκου/τυμπάνου της πέδης.
 2.2.2. Συνθήκες δοκιμής
 2.2.2.1. Η περιστρεφόμενη μάζα του δυναμομέτρου πρέπει να αντιστοιχεί στο ήμισυ του μεριδίου ανά άξονα της μέγιστης μάζας του οχήματος όπως προκύπτει από τον κατωτέρω πίνακα καθώς και στην ακτίνα κύλισης του μέγιστου ελαστικού επισώτρου που έχει εγκριθεί για το συγκεκριμένο τύπο(-ους) οχήματος(-ων).
 Κατηγορία οχήματος
 Μερίδιο ανά άξονα της μέγιστης μάζας του οχήματος
 εμπρός
 πίσω
 M1
 0,77
 0,32
 M2
 0,69
 0,44
 N1
 0,66
 0,39
 2.2.2.2. Η αρχική ταχύτητα περιστροφής του δυναμομέτρου αδρανείας πρέπει να αντιστοιχεί στη γραμμική ταχύτητα του οχήματος που ορίζεται στα σημεία 2.2.3 και 2.2.4 του παρόντος παραρτήματος και να βασίζεται στη δυναμική ακτίνα κύλισης του ελαστικού επισώτρου.
 2.2.2.3. Συγκροτήματα επένδυσης πεδών που υποβάλλονται για δοκιμή πρέπει να τοποθετούνται στις κατάλληλες πέδες και να ροντάρονται (αποτρίβονται) σύμφωνα με την ακόλουθη διαδικασία.
 Φάση αποτριβής 1, 64 φρεναρίσματα από 80 km/h σε 30 km/h σε κυμαινόμενες πιέσεις σωλήνωσης:
 Παράμετρος
 Εμπρόσθιος άξονας
 Οπίσθιος άξονας
 Δισκόφρενο
 Οπίσθιος άξονας
 Τυμπανόφρενο
 Αριθμός φρεναρισμάτων ανά κύκλο
 32
 32
 32
 Ταχύτητα πέδησης (km/h)
 80
 80
 80
 Ταχύτητα αποσύσφιξης (km/h)
 30
 30
 30
 Αρχική θερμοκρασία των πεδών (°C)
 < 100
 < 100
 < 80
 Τελική θερμοκρασία των πεδών (°C)
 Ανοιχτή
 Ανοιχτή
 Ανοιχτή
 Πέδηση επιβράδυνσης πίεσης 1 (kPa)
 1 500
 1 500
 1 500
 Πέδηση επιβράδυνσης πίεσης 2 (kPa)
 3 000
 3 000
 3 000
 Πέδηση επιβράδυνσης πίεσης 3 (kPa)
 1 500
 1 500
 1 500
 Πέδηση επιβράδυνσης πίεσης 4 (kPa)
 1 800
 1 800
 1 800
 Πέδηση επιβράδυνσης πίεσης 5 (kPa)
 2 200
 2 200
 2 200
 Πέδηση επιβράδυνσης πίεσης 6 (kPa)
 3 800
 3 800
 3 800
 Πέδηση επιβράδυνσης πίεσης 7 (kPa)
 1 500
 1 500
 1 500
 Πέδηση επιβράδυνσης πίεσης 8 (kPa)
 2 600
 2 600
 2 600
 Πέδηση επιβράδυνσης πίεσης (kPa)
 1 800
 1 800
 1 800
 Πέδηση επιβράδυνσης πίεσης 10 (kPa)
 3 400
 3 400
 3 400
 Πέδηση επιβράδυνσης πίεσης 11 (kPa)
 1 500
 1 500
 1 500
 Πέδηση επιβράδυνσης πίεσης 12 (kPa)
 2 600
 2 600
 2 600
 Πέδηση επιβράδυνσης πίεσης 13 (kPa)
 1 500
 1 500
 1 500
 Πέδηση επιβράδυνσης πίεσης 14 (kPa)
 2 200
 2 200
 2 200
 Πέδηση επιβράδυνσης πίεσης 15 (kPa)
 3 000
 3 000
 3 000
 Πέδηση επιβράδυνσης πίεσης 16 (kPa)
 4 600
 4 600
 4 600
 Πέδηση επιβράδυνσης πίεσης 17 (kPa)
 2 600
 2 600
 2 600
 Πέδηση επιβράδυνσης πίεσης 18 (kPa)
 5 100
 5 100
 5 100
 Πέδηση επιβράδυνσης πίεσης 19 (kPa)
 2 200
 2 200
 2 200
 Πέδηση επιβράδυνσης πίεσης 20 (kPa)
 1 800
 1 800
 1 800
 Πέδηση επιβράδυνσης πίεσης 21 (kPa)
 4 200
 4 200
 4 200
 Πέδηση επιβράδυνσης πίεσης 22 (kPa)
 1 500
 1 500
 1 500
 Πέδηση επιβράδυνσης πίεσης 23 (kPa)
 1 800
 1 800
 1 800
 Πέδηση επιβράδυνσης


text:
πίεσης 24 (kPa)
 4 600
 4 600
 4 600
 Πέδηση επιβράδυνσης πίεσης 25 (kPa)
 2 600
 2 600
 2 600
 Πέδηση επιβράδυνσης πίεσης 26 (kPa)
 1 500
 1 500
 1 500
 Πέδηση επιβράδυνσης πίεσης 27 (kPa)
 3 400
 3 400
 3 400
 Πέδηση επιβράδυνσης πίεσης 28 (kPa)
 2 200
 2 200
 2 200
 Πέδηση επιβράδυνσης πίεσης 29 (kPa)
 1 800
 1 800
 1 800
 Πέδηση επιβράδυνσης πίεσης 30 (kPa)
 3 000
 3 000
 3 000
 Πέδηση επιβράδυνσης πίεσης 31 (kPa)
 1 800
 1 800
 1 800
 Πέδηση επιβράδυνσης πίεσης 32 (kPa)
 3 800
 3 800
 3 800
 Αριθμός κύκλων
 2
 2
 2
 Φάση αποτριβής 2, 10 σταματήματα από 100 km/h σε 5 km/h σε επιβράδυνση 0,4 g και αύξηση της αρχικής θερμοκρασίας:
 Παράμετρος
 Εμπρόσθιος άξονας
 Οπίσθιος άξονας
 Δισκόφρενο
 Οπίσθιος άξονας
 Τυμπανόφρενο
 Αριθμός σταματημάτων ανά κύκλο
 10
 10
 10
 Ταχύτητα πέδησης (km/h)
 100
 100
 100
 Ταχύτητα αποσύσφιξης (km/h)
 < 5
 < 5
 < 5
 Επίπεδο επιβράδυνσης (g)
 0,4
 0,4
 0,4
 Μέγιστη πίεση (kPa)
 16 000
 16 000
 10 000
 Αρχική θερμοκρασία 1 (°C)
 < 100
 < 100
 < 100
 Αρχική θερμοκρασία 2 (°C)
 < 215
 < 215
 < 151
 Αρχική θερμοκρασία 3 (°C)
 < 283
 < 283
 < 181
 Αρχική θερμοκρασία 4 (°C)
 < 330
 < 330
 < 202
 Αρχική θερμοκρασία 5 (°C)
 < 367
 < 367
 < 219
 Αρχική θερμοκρασία 6 (°C)
 < 398
 < 398
 < 232
 Αρχική θερμοκρασία 7 (°C)
 < 423
 < 423
 < 244
 Αρχική θερμοκρασία 8 (°C)
 < 446
 < 446
 < 254
 Αρχική θερμοκρασία 9 (°C)
 < 465
 < 465
 < 262
 Αρχική θερμοκρασία 10 (°C)
 < 483
 < 483
 < 270
 Αριθμός κύκλων
 1
 1
 1
 Αποκατάσταση, 18 φρεναρίσματα από 80 km/h σε 30 km/h σε πίεση σωλήνωσης 3 000 kPa:
 Παράμετρος
 Εμπρόσθιος άξονας
 Οπίσθιος άξονας
 Δισκόφρενο
 Οπίσθιος άξονας
 Τυμπανόφρενο
 Αριθμός σταματημάτων ανά κύκλο
 18
 18
 18
 Ταχύτητα πέδησης (km/h)
 80
 80
 80
 Ταχύτητα αποσύσφιξης (km/h)
 30
 30
 30
 Πίεση (kPa)
 3 000
 3 000
 3 000
 Αρχική θερμοκρασία των πεδών (°C)
 < 100
 < 100
 < 80
 Τελική θερμοκρασία των πεδών (°C)
 Ανοιχτή
 Ανοιχτή
 Ανοιχτή
 Αριθμός κύκλων
 1
 1
 1
 2.2.2.4. Εκτελέστε 5 ενεργοποιήσεις πεδών από 80 km/h σε 0 km/h σε πίεση σωλήνωσης 4 MPa και με αρχική θερμοκρασία 100 °C για κάθε σταμάτημα. Τα 5 συνεχή αμονότονα αποτελέσματα πρέπει να παραμείνουν εντός των ορίων ανοχής του 0,6 m/s2 της μέσης πλήρως ανεπτυγμένης επιβράδυνσής τους.
 Αν η απαίτηση αυτή δεν εκπληρωθεί, το πρώτο μέρος της διαδικασίας ρονταρίσματος «Φάση αποτριβής 1» πρέπει να επαναλαμβάνεται μέχρι να επιτευχθεί η απαιτούμενη σταθερότητα απόδοσης.
 2.2.2.5. Επιτρέπεται η χρήση αέρα ψύξης. Η ταχύτητα του αέρα ψύξης κατά τη διάρκεια της ενεργοποίησης της πέδης πρέπει να είναι:
 vair = 0,33 v
 όπου:
 v = ταχύτητα δοκιμής του οχήματος κατά την έναρξη της πέδησης.
 2.2.3. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών μέσω της σύγκρισης των αποτελεσμάτων δοκιμών κατά την ακόλουθη μέθοδο.
 2.2.3.1. Εκκινώντας από


text:
αρχική ταχύτητα 80 km/h για οχήματα κατηγοριών M1 και N1 και 60 km/h για οχήματα κατηγορίας Μ2 και ενώ η θερμοκρασία των πεδών είναι ≤ 100 °C στην αρχή κάθε ενεργοποίησης, διενεργούνται τουλάχιστον έξι διακοπτόμενες ενεργοποιήσεις των πεδών αυξάνοντας βαθμιαία την πίεση στη σωλήνωση μέχρις ότου η μέση πλήρως ανεπτυγμένη επιβράδυνση φθάσει την τιμή 6 m/s2.
 2.2.3.2. Για κάθε ενεργοποίηση των πεδών καταγράφεται και απεικονίζεται γραφικώς η πίεση στη σωλήνωση και η μέση πλήρως ανεπτυγμένη επιβράδυνση και ορίζεται η πίεση στη σωλήνωση που απαιτείται για να επιτευχθεί επιβράδυνση 5 m/s2.
 2.2.3.3. Το ανταλλακτικό συγκρότημα επένδυσης πεδών θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών εάν υπό την ίδια δύναμη στο ποδόπληκτρο ή υπό την ίδια πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό συγκρότημα επένδυσης πεδών.
 2.2.4. Δοκιμή ευαισθησίας στην ταχύτητα
 2.2.4.1. Ασκώντας στη σωλήνωση την πίεση που προέκυψε σύμφωνα με το σημείο 2.2.3.2. και με αρχική θερμοκρασία των πεδών ≤ 100 °C οι πέδες ενεργοποιούνται τρεις φορές από ταχύτητες περιστροφής που αντιστοιχούν στις ακόλουθες γραμμικές ταχύτητες του οχήματος:
 (α)
 75 km/h, 120 km/h και 160 km/h όταν η vmax υπερβαίνει τα 150 km/h.
 2.2.4.2. Υπολογίζεται ο μέσος όρος των αποτελεσμάτων για κάθε ομάδα τριών ενεργοποιήσεων των πεδών και σχεδιάζεται η γραφική παράσταση της ταχύτητας ως συνάρτηση της αντίστοιχης μέσης πλήρως ανεπτυγμένης επιβράδυνσης.
 2.2.4.3. Οι μέσες πλήρως ανεπτυγμένες επιβραδύνσεις που καταγράφηκαν για τις υψηλότερες ταχύτητες πρέπει να μην διαφέρουν περισσότερο από ± 15 % από τη μέση πλήρως ανεπτυγμένη επιβράδυνση που καταγράφηκε για την κατώτατη ταχύτητα.
 (1) Για άλλα συστήματα πέδησης εκτός των υδραυλικών πρέπει να χρησιμοποιείται αντίστοιχη τιμή εισόδου.
 ΠΑΡΑΡΤΗΜΑ 4
 Απαιτήσεις για ανταλλακτικά συγκροτήματα επένδυσης πεδών και επενδύσεις τυμπανόφρενων για οχήματα των κατηγοριών M3, N2 και N3
 1. Δοκιμή οχήματος
 1.1. Όχημα δοκιμής
 Όχημα αντιπροσωπευτικό του (των) τύπου(-ων) για τον (τους) οποίο(-ους) ζητείται η έγκριση του ανταλλακτικού συγκροτήματος επένδυσης πεδών ή έγκριση της επένδυσης τυμπανόφρενων εφοδιάζεται με συγκρότημα επένδυσης πεδών ή επένδυσης τυμπανόφρενων του τύπου για τον οποίο ζητείται έγκριση και εξοπλίζεται με τα όργανα μέτρησης για δοκιμή πέδησης που απαιτούνται σύμφωνα με τον κανονισμό αριθ. 13.
 Οι επενδύσεις πεδών που υποβάλλονται για δοκιμή πρέπει να τοποθετούνται στις κατάλληλες πέδες και, μέχρις ότου καθοριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 1.2. Δοκιμές και απαιτήσεις
 1.2.1. Συμμόρφωση με τον κανονισμό αριθ. 13
 1.2.1.1. Στο σύστημα πέδησης του οχήματος διενεργείται δοκιμή σύμφωνα με τις απαιτήσεις για την αντίστοιχη κατηγορία οχημάτων (M3, N2 ή N3) του κανονισμού αριθ. 13, παράρτημα 4, σημεία 1. και 2. Οι ισχύουσες απαιτήσεις ή δοκιμές είναι:
 1.2.1.1.1.
 Σύστημα πέδησης πορείας
 1.2.1.1.1.1.
 Δοκιμή τύπου 0 με τον κινητήρα αποσυμπλεγμένο και το όχημα έμφορτο
 1.2.1.1.1.2.
 Δοκιμή τύπου 0 με τον κινητήρα συμπλεγμένο και το όχημα άφορτο και έμφορτο, σύμφωνα με τον κανονισμό αριθ. 13, παράρτημα 4, σημεία 1.4.3.1. (δοκιμή ευστάθειας) και 1.4.3.2. (μόνο η δοκιμή


text:
με αρχική ταχύτητα v = 0,8 vmax).
 1.2.1.1.1.3.
 Δοκιμή τύπου I σύμφωνα με τον κανονισμό αριθ. 13, παράρτημα 4, σημεία 1.5.1. και 1.5.3.
 1.2.1.1.1.4.
 Δοκιμή τύπου II
 Τα έμφορτα οχήματα δοκιμάζονται κατά τρόπο ώστε η απορρόφηση ενέργειας να είναι ισοδύναμη εκείνης που καταγράφεται κατά το ίδιο χρονικό διάστημα για έμφορτο όχημα που οδηγείται με μέση ταχύτητα 30 km/h για διαδρομή μήκους 6 km με κατωφέρεια 2,5 %, με αποσυμπλεγμένο το κιβώτιο ταχυτήτων και με την ενέργεια πέδησης να απορροφάται μόνο από τις πέδες πορείας.
 1.2.1.1.2.
 Δευτερεύον σύστημα πέδησης
 1.2.1.1.2.1.
 Δοκιμή τύπου 0 με τον κινητήρα αποσυμπλεγμένο και το όχημα έμφορτο (η δοκιμή αυτή επιτρέπεται να παραλειφθεί αν καλύπτεται από τις δοκιμές σύμφωνα με το σημείο 1.2.2. αυτού του παραρτήματος).
 1.2.1.1.3.
 Σύστημα πέδης στάθμευσης
 (Ισχύει μόνο αν οι πέδες για τις οποίες ζητείται έγκριση της επένδυσης χρησιμοποιούνται για στάθμευση).
 1.2.1.1.3.1.
 Δοκιμή σε κατωφέρεια σε κλίση 18 % με το όχημα έμφορτο
 1.2.1.2. Το όχημα πρέπει να ικανοποιεί όλες τις σχετικές απαιτήσεις που αναφέρονται στον κανονισμό αριθ. 13, παράρτημα 4, σημείο 2. για την εν λόγω κατηγορία οχημάτων.
 1.2.2. Πρόσθετες απαιτήσεις (δοκιμή κατά χωριστούς άξονες)
 Κατά τις δοκιμές που αναφέρονται πιο κάτω το όχημα είναι πλήρως έμφορτο και όλες οι ενεργοποιήσεις των πεδών γίνονται με τον κινητήρα αποσυμπλεγμένο επί επίπεδης οδού.
 Το σύστημα χειρισμού του συστήματος πέδησης πορείας πρέπει να είναι εφοδιασμένο με διάταξη απομόνωσης των πεδών του εμπρόσθιου και οπίσθιου άξονα, έτσι ώστε οποιοσδήποτε από τους δύο αυτούς άξονες να είναι δυνατόν να χρησιμοποιηθεί ανεξάρτητα από τον άλλο.
 Εφόσον ζητείται η έγκριση ανταλλακτικού συγκροτήματος επένδυσης ή έγκριση επένδυσης τυμπανόφρενων για τις πέδες του εμπρόσθιου άξονα πρέπει καθ’ όλη τη διάρκεια της δοκιμής να παραμένουν εκτός λειτουργίας οι πέδες του οπίσθιου άξονα.
 Εφόσον ζητείται η έγκριση ανταλλακτικού συγκροτήματος επένδυσης ή έγκριση επένδυσης τυμπανόφρενων για τις πέδες του οπίσθιου άξονα πρέπει καθ’ όλη τη διάρκεια της δοκιμής να παραμένουν εκτός λειτουργίας οι πέδες του εμπρόσθιου άξονα.
 1.2.2.1. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών ή την ανταλλακτική επένδυση τυμπανόφρενων συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών ή την αρχική επένδυση τυμπανόφρενων μέσω σύγκρισης των αποτελεσμάτων δοκιμών κατά την ακόλουθη μέθοδο.
 1.2.2.1.1.
 Οι πέδες ενεργοποιούνται τουλάχιστον έξι φορές σε τακτικά βήματα πίεσης του ποδόπληκτρου ή πίεσης στη σωλήνωση μέχρι την εμπλοκή των τροχών ή, εναλλακτικά, μέχρι μέση πλήρως ανεπτυγμένη επιβράδυνση 3,5 m/s2 ή μέχρι τη μέγιστη επιτρεπόμενη δύναμη στο ποδόπληκτρο ή μέχρι τη μέγιστη πίεση στη σωλήνωση από μια αρχική ταχύτητα 45 km/h και με θερμοκρασία των πεδών 100 °C στην αρχή κάθε ενεργοποίησης.
 1.2.2.1.2.
 Σημειώνεται και σχεδιάζεται η γραφική παράσταση της δύναμης στο ποδόπληκτρο ή της πίεσης στη σωλήνωση και η μέση πλήρως ανεπτυγμένη επιβράδυνση για κάθε ενεργοποίηση και προσδιορίζεται η δύναμη στο ποδόπληκτρου ή η πίεση στη σωλήνωση που απαιτείται για να επιτευχθεί (αν είναι δυνατόν) μέση πλήρως ανεπτυγμένη επιβράδυνση 3 m/s2. Εάν αυτή η τιμή δεν είναι δυνατόν να επιτευχθεί καθορίζεται, εναλλακτικώς, η δύναμη στο ποδόπληκτρο ή η πίεση στη σωλήνωση χειρισμού που απαιτείται για


text:
να επιτευχθεί η μέγιστη επιβράδυνση.
 1.2.2.1.3.
 Το ανταλλακτικό συγκρότημα επένδυσης πεδών ή η ανταλλακτική επένδυση τυμπανόφρενων θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών ή της αρχικής ανταλλακτικής επένδυσης τυμπανόφρενων εάν υπό την ίδια δύναμη στο ποδόπληκτρο ή υπό την ίδια πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό συγκρότημα επένδυσης πεδών ή την αρχική επένδυση τυμπανόφρενων.
 1.2.2.2. Δοκιμή ευαισθησίας στην ταχύτητα
 1.2.2.2.1.
 Ασκώντας στο ποδόπληκτρο τη δύναμη που προέκυψε σύμφωνα με το σημείο 1.2.2.1.2. του παρόντος παραρτήματος και με αρχική θερμοκρασία των πεδών ≤ 100 °C, ενεργοποιούνται τρεις φορές οι πέδες από τις ακόλουθες ταχύτητες:
 από 40 km/h σε 20 km/h,
 από 60 km/h σε 40 km/h και
 από 80 km/h σε 60 km/h (αν vmax ≥ 90 km/h)
 1.2.2.2.2.
 Υπολογίζεται ο μέσος όρος των αποτελεσμάτων για κάθε ομάδα τριών ενεργοποιήσεων των πεδών και σχεδιάζεται η γραφική παράσταση της ταχύτητας ως συνάρτηση της αντίστοιχης μέσης πλήρως ανεπτυγμένης επιβράδυνσης.
 1.2.2.2.3.
 Οι μέσες πλήρως ανεπτυγμένες επιβραδύνσεις που καταγράφηκαν για τις υψηλότερες ταχύτητες πρέπει να μην διαφέρουν περισσότερο από ± 25 % από τη μέση πλήρως ανεπτυγμένη επιβράδυνση που καταγράφηκε για την κατώτατη ταχύτητα.
 2. Δυναμομετρική δοκιμή αδρανείας
 2.1. Εξοπλισμός δοκιμών
 Για τη δοκιμή τοποθετείται στο δυναμόμετρο αδρανείας η υπό θεώρηση πέδη του οχήματος. Το δυναμόμετρο πρέπει να διαθέτει όργανα για τη συνεχή καταγραφή της ταχύτητας περιστροφής, της ροπής πέδησης, της πίεσης στη σωλήνωση πέδησης, τον αριθμό στροφών μετά τη σύσφιξη της πέδης, το χρόνο πέδησης και τη θερμοκρασία του δίσκου/τυμπάνου της πέδης.
 2.1.1. Συνθήκες δοκιμής
 2.1.1.1.
 Η περιστρεφόμενη μάζα του δυναμομέτρου πρέπει να αντιστοιχεί στο ήμισυ του μεριδίου ανά άξονα του 0,55 της μέγιστης μάζας του οχήματος καθώς και στην ακτίνα κύλισης του μέγιστου ελαστικού επισώτρου που έχει εγκριθεί για τον συγκεκριμένο τύπου(-ους) οχημάτων.
 2.1.1.2.
 Η αρχική ταχύτητα περιστροφής του δυναμομέτρου αδρανείας πρέπει να αντιστοιχεί στη γραμμική ταχύτητα του οχήματος που ορίζεται στα παρακάτω σημεία και να βασίζεται στη μέση δυναμική ακτίνα κύλισης του μέγιστου και του μικρότερου ελαστικού επισώτρου που έχουν εγκριθεί για το συγκεκριμένο τύπο(-ους) οχήματος(-ων).
 2.1.1.3.
 Τα συγκροτήματα επένδυσης πεδών ή οι επενδύσεις τυμπανόφρενων που υποβάλλονται για δοκιμή πρέπει να τοποθετούνται στην πέδη και, μέχρις ότου καθοριστεί συγκεκριμένη διαδικασία αποτριβής τους, πρέπει να αποτρίβονται σύμφωνα με τις οδηγίες του κατασκευαστή και σε συναίνεση με την τεχνική υπηρεσία.
 2.1.1.4.
 Εάν χρησιμοποιείται αερόψυξη, η ταχύτητα του αέρα ψύξης που περιρρέει την πέδη πρέπει να είναι:
 vair = 0,33 v
 όπου:
 v = ταχύτητα δοκιμής του οχήματος κατά την έναρξη της πέδησης.
 2.1.1.5.
 Ο κύλινδρος ενεργοποίησης με τον οποίο εφοδιάζεται η πέδη πρέπει να είναι του μικρότερου μεγέθους που έχει εγκριθεί για το συγκεκριμένο τύπο(-ους) οχήματος(-ων).
 2.2. Δοκιμές και απαιτήσεις
 2.2.1. Δοκιμές που προέρχονται από τον κανονισμό αριθ. 13
 2.2.1.1. Δοκιμή τύπου 0
 Εκκινώντας από αρχική ταχύτητα 60 km/h ενώ η θερμοκρασία των πεδών είναι 100 °C στην αρχή κάθε ενεργοποίησης, διενεργούνται τουλάχιστον έξι διακοπτόμενες ενεργοποιήσεις των πεδών αυξάνοντας βαθμιαία την πίεση


text:
στη σωλήνωση μέχρι την πίεση στη σωλήνωση που εξασφαλίζεται μονίμως από το σύστημα πέδησης του(ων) τύπου(ων) οχήματος(-ων)(π.χ. μείωση της πίεσης του συμπιεστή). Πρέπει να επιτευχθεί μέση πλήρως ανεπτυγμένη επιβράδυνση τουλάχιστον 5 m/s2.
 2.2.1.2. Δοκιμή τύπου 0, επίδοση σε υψηλή ταχύτητα
 Στην αρχή κάθε ενεργοποίησης διενεργούνται τρεις ενεργοποιήσεις των πεδών ενώ η θερμοκρασία των πεδών είναι ≤ 100 C εκκινώντας από αρχική ταχύτητα 100 km/h όταν έγκριση κατευθύνεται σε οχήματα της κατηγορίας N2 και 90 km/h όταν έγκριση κατευθύνεται σε οχήματα των κατηγοριών M3 και N3 με χρήση της εγγυημένης πίεσης γραμμής, όπως ορίζεται στο σημείο 2.2.1.1. Η μέση τιμή των μέσων πλήρως ανεπτυγμένων επιβραδύνσεων των τριών ενεργοποιήσεων πρέπει να είναι τουλάχιστον 4 m/s2.
 2.2.1.3. Δοκιμή τύπου I
 2.2.1.3.1. Διαδικασία θέρμανσης
 Διενεργούνται 20 διαδοχικές ενεργοποιήσεις φρεναρίσματος με v1 = 60 km/h και v2 = 30 km/h με χρόνο κύκλου 60 s εκκινώντας από θερμοκρασία πεδών 100 °C κατά την πρώτη ενεργοποίηση. Η πίεση στη σωλήνωση πρέπει να αντιστοιχεί με επιβράδυνση 3 m/s2 κατά την πρώτη ενεργοποίηση και πρέπει να παραμείνει σταθερή κατά τη διάρκεια των επόμενων ενεργοποιήσεων.
 2.2.1.3.2. Επίδοση θερμών πεδών
 Κατά την ολοκλήρωση της διαδικασίας θέρμανσης η επίδοση θερμών πεδών μετράται σύμφωνα με τους όρους του πιο πάνω σημείου 2.2.1.1. με χρήση της εγγυημένης πίεσης στη σωλήνωση, όπως ορίζεται στο σημείο 2.2.1.1. (οι συνθήκες θερμοκρασίας επιτρέπεται να είναι διαφορετικές). Η μέση πλήρως ανεπτυγμένη επιβράδυνση με τη θερμή πέδη πρέπει να είναι τουλάχιστον 60 % της τιμής που επιτεύχθηκε με την ψυχρή πέδη ή 4 m/s2.
 2.2.1.3.3. Ανάκτηση
 Εκκινώντας 120 s μετά την ενεργοποίηση επίδοσης θερμών πεδών διενεργούνται 5 πλήρεις ακινητοποιήσεις με την πίεση στη σωλήνωση που χρησιμοποιείται στο πιο πάνω σημείο 2.2.1.3.1. και με διαστήματα τουλάχιστον 2 λεπτών από την αρχική ταχύτητα των 60 km/h. Στην αρχή της πέμπτης ενεργοποίησης η θερμοκρασία των πεδών πρέπει να είναι ≤ 100 °C και η μέση πλήρως ανεπτυγμένη επιβράδυνση που επιτυγχάνεται πρέπει να είναι εντός του 10 % εκείνης που υπολογίστηκε από τη σχέση πίεση στη σωλήνωση/επιβράδυνση της δοκιμής τύπου 0 στα 60 km/h.
 2.2.1.4. Δοκιμή τύπου II
 2.2.1.4.1. Διαδικασία θέρμανσης
 Οι πέδες πρέπει να θερμανθούν με σταθερή ροπή πέδησης που αντιστοιχεί σε επιβράδυνση 0,15 m/s2 σε σταθερή ταχύτητα 30 km/h κατά τη διάρκεια περιόδου 12 λεπτών.
 2.2.1.4.2. Επίδοση θερμών πεδών
 Κατά την ολοκλήρωση της διαδικασίας θέρμανσης η επίδοση θερμών πεδών μετράται σύμφωνα με τους όρους του πιο πάνω σημείου 2.2.1.1. με χρήση της εγγυημένης πίεσης στη σωλήνωση, όπως ορίζεται στο σημείο 2.2.1.1. (οι συνθήκες θερμοκρασίας επιτρέπεται να είναι διαφορετικές). Η μέση πλήρως ανεπτυγμένη επιβράδυνση με τη θερμή πέδη πρέπει να είναι τουλάχιστον 3,75 m/s2.
 2.2.1.5. Στατική δοκιμή για την επίδοση στάθμευσης
 2.2.1.5.1.
 Για ολόκληρη τη γκάμα ενεργοποιήσεων προσδιορίζεται η χειρότερη περίπτωση όσον αφορά τη δύναμη εισόδου στην πέδη, τη μέγιστη μάζα του οχήματος που ακινητοποιείται από έναν άξονα και την ακτίνα του ελαστικού επισώτρου.
 2.2.1.5.2.
 Η πέδη ενεργοποιείται με τη δύναμη εισόδου όπως καθορίζεται στο πιο πάνω σημείο 2.2.1.5.1.
 2.2.1.5.3.
 Στον άξονα dyno εφαρμόζεται μια αργά αυξανόμενη ροπή για να περιστραφεί το τύμπανο ή ο δίσκος. Η ροπή εξόδου μετράται στην πέδη


text:
τη στιγμή όπου ο άξονας dyno αρχίζει να κινείται και υπολογίζεται η δύναμη πέδησης του αντίστοιχου άξονα με χρήση της ακτίνας του ελαστικού επισώτρου όπως ορίζεται στο σημείο 2.2.1.5.1.
 2.2.1.5.4.
 Η δύναμη πέδησης που μετρήθηκε στο σημείο 2.2.1.5.3. διαιρούμενη διά το ήμισυ της μάζας του οχήματος, όπως ορίζεται στο σημείο 2.2.1.5.1., πρέπει να δώσει τουλάχιστον πηλίκο 0,18.
 2.2.2. Δοκιμή ισοδύναμης επίδοσης των ψυχρών πεδών
 Η επίδοση των ψυχρών πεδών με το ανταλλακτικό συγκρότημα επένδυσης πεδών ή την ανταλλακτική επένδυση τυμπανόφρενων συγκρίνεται προς την επίδοση των ψυχρών πεδών με το αρχικό συγκρότημα επένδυσης πεδών ή την αρχική επένδυση τυμπανόφρενων μέσω σύγκρισης των αποτελεσμάτων της δοκιμής τύπου 0 όπως περιγράφεται στο σημείο 2.2.1.1.
 2.2.2.1. Η δοκιμή τύπου 0 που προδιαγράφεται στο σημείο 2.2.1.1. διενεργείται με παρτίδα του αρχικού συγκροτήματος επένδυσης πεδών ή της αρχικής επένδυσης τυμπανόφρενων.
 2.2.2.2. Το ανταλλακτικό συγκρότημα επένδυσης πεδών ή η ανταλλακτική επένδυση τυμπανόφρενων θεωρείται ότι προσφέρει χαρακτηριστικά επιδόσεων παρόμοια προς εκείνα του αρχικού συγκροτήματος επένδυσης πεδών ή της αρχικής ανταλλακτικής επένδυσης τυμπανόφρενων εάν υπό την ίδια δύναμη στο ποδόπληκτρο ή υπό την ίδια δύναμη ελέγχου ή πίεση στη σωλήνωση οι επιτευχθείσες μέγιστες πλήρως ανεπτυγμένες επιβραδύνσεις στα ανώτερα δύο τρίτα της καμπύλης που προέκυψε δεν διαφέρουν περισσότερο από ± 15 % από τις τιμές που προέκυψαν με το αρχικό συγκρότημα επένδυσης πεδών ή την αρχική επένδυση τυμπανόφρενων.
 2.2.3. Δοκιμή ευαισθησίας στην ταχύτητα
 2.2.3.1.
 Με χρήση της εγγυημένης πίεσης στη σωλήνωση όπως ορίζεται στο σημείο 2.2.1.1. και με αρχική θερμοκρασία των πεδών ≤ 100 °C, ενεργοποιούνται τρεις φορές οι πέδες από τις ακόλουθες ταχύτητες:
 από 60 km/h σε 30 km/h,
 από 80 km/h σε 60 km/h, και
 από 110 km/h σε 80 km/h (αν vmax ≥ 90 km/h).
 2.2.3.2.
 Υπολογίζεται ο μέσος όρος των αποτελεσμάτων για κάθε ομάδα τριών ενεργοποιήσεων των πεδών και σχεδιάζεται η γραφική παράσταση της ταχύτητας ως συνάρτηση της αντίστοιχης μέσης πλήρως ανεπτυγμένης επιβράδυνσης.
 2.2.3.3.
 Οι μέσες πλήρως ανεπτυγμένες επιβραδύνσεις που καταγράφηκαν για τις υψηλότερες ταχύτητες πρέπει να μην διαφέρουν περισσότερο από ± 25 % από τη μέση πλήρως ανεπτυγμένη επιβράδυνση που καταγράφηκε για την κατώτατη ταχύτητα.
 ΠΑΡΑΡΤΗΜΑ 5
 Απαιτήσεις για ανταλλακτικά συγκροτήματα επένδυσης πεδών για οχήματα των κατηγοριών O1 και O2
 1. Γενικά
 Η μέθοδος δοκιμών που περιγράφεται στο παρόν προσάρτημα βασίζεται σε δοκιμή με δυναμόμετρο αδρανείας. Εναλλακτικώς οι δοκιμές επιτρέπεται να διενεργηθούν σε όχημα ή σε κλίνη δοκιμών κυλιόμενης οδού, υπό την προϋπόθεση ότι επιτυγχάνονται τα ίδια αποτελέσματα δοκιμών και μετρούνται οι ίδιες παράμετροι όπως κατά τη δοκιμή με δυναμόμετρο αδρανείας.
 2. Εξοπλισμός δοκιμών
 Για τη δοκιμή τοποθετείται στο δυναμόμετρο αδρανείας η υπό θεώρηση πέδη του οχήματος. Το δυναμόμετρο πρέπει να διαθέτει όργανα για τη συνεχή καταγραφή της ταχύτητας περιστροφής, της ροπής πέδησης, της πίεσης στη σωλήνωση πέδησης ή της δύναμης ενεργοποίησης, του αριθμού στροφών μετά τη σύσφιξη της πέδης, του χρόνου πέδησης και της θερμοκρασίας του δίσκου/τυμπάνου της πέδης.
 2.1. Συνθήκες δοκιμής
 2.1.1. Η περιστρεφόμενη μάζα του δυναμομέτρου πρέπει να αντιστοιχεί στο ήμισυ του σχετικού μεριδίου ανά άξονα της μέγιστης μάζας του οχήματος καθώς και στην ακτίνα κύλισης του μέγιστου ελαστικού επισώτρου που έχει